Održano predavanje o kulturnoj i političkoj istoriji Srba u Novom Sadu\nIstoričar dr Goran Vasin održao je predavanje pod nazivom „Kulturna i politička istorija Srba u Novom Sadu 1861-1914“ u ponedeljak 18. aprila na „Tribini mladih„.\nNa početku svog izlaganja autor tribine istakao je da tema kulturnog i političkog razvoja Novog Sada od Blagoveštanskog sabora do početka Velikog rata predstavlja centralni i najvažniji deo istorije Srba na području južne Ugarske.\n-Ovo je tema o kojoj kada bi se pisalo i pričalo trebalo bi više od jednog predavanja. O njoj su pisali eminentni srpski istoričari od Jove Adamovića pa do najnovijeg vremena. Sve što je nejbitnije u istoriji prečanskih Srba u južnoj Ugarskoj desilo se u tom periodu – rekao je dr Vasin\nVasin je govorio o uticaju i ulozi najpoznatijih Srba toga vremena koji su živeli i radili na ovim prostorima i svojim delima su ostavili dubok trag u celokupnoj kulturnoj i političkoj istoriji grada. Period o kome je govorio pun je velikih dešavanja i promena koje su uticale ne samo na Srbe u Ugarskoj nego na ceo srpski narod. Istakao je veliki značaja preseljenja Matice srpske u Novi Sad kao krovne ustanove kulture koja se održala kroz vekove. Događaji koji su promenili tokove istorije ostavili su velike tragove i na današnji kulturni i politički izgled grada koji, kako je Vasin istakao, u sebi još uvek nosi korene liberalno-demokratske tradicije i šarolike sredine koja ga čini autentičnim.


Održana sednica Saveta za bezbednost opštine Kula – Opština Kula\nOdržana sednica Saveta za bezbednost opštine Kula\nDefinisani detalji oko brze saobraćajnice kroz kulsku opštine\nObjavio Urednik u 9. februara 2021.\nU svečanoj sali Skupštine opštine Kule danas je održana sednica Saveta za bezbednost. Nakon usvajanja zapisnika, članovi Saveta su razmatrali aktuelnubezbednosnu situaciju u opštini Kula. Predsednik opštine Kula Damjan Miljanić istakao je da je Dom zdravlja Kula odoleo svim izazovima, a direktor Doma zdravlja Dr Žarko Ševin je rekao da sutra kreće revakcinacija na teritoriji opštine Kula i najavio da danas potpisuje ugovor za novi rendgen aparat, vredan 8 miliona dinara kojim će biti unapređena dijagnostika i zdravstvena zaštita pacijenata. Rok isporuke je 75 dana. Na sastanku su prisustvovali predstavnici Policije, Vatrogasaca, verske zajednice, škola, Doma za stare koji su ponaosob iznosili aktuelnu situaciju iz svoje nadležnosti.\nObjavljena konačna rang lista građana koji su konkurisali za sredstva energetske efikasnosti


CarGo uručio elektromotorna kolica Radovanu Samardžiću\nTanjug 23. avgusta 2019. 09:23\nBEOGRAD – Predsednik Udruženja građana “CarGo”, Aleksandar Vučić, uručio je Radovanu Samardžiću obolelom od cerebralne paralize elektromotorna kolica, koja su po narudžbini kompanije stigla iz Nemačke nakon dva meseca specijalnog prilagođavanja Radovanovim potrebama.\nCeo iznos za njihovu nabavku od milion i trista hiljada dinara pokrila je kompanija CarGo Tehnolodžiz, saopšteno je iz ovog Udruženja.\n„Ovo je srećan dan za porodicu Samardžić i sve nas. Radovan je danas umesto ortopedskih kolica dobio eletromotorna kolica. Drago mi je da je Radovan srećan i da uspešno savladava prve korake učenja“, rekao je Vučić.\nOva kolica će, kaže, doprineti Radovanu da se lakše kreće, ali će i njegovim roditeljima biti mnogo lakše jer će uz pomoć džojstika moći da kontrolišu njegovo kretanje.\nPredsednik Udruženja „CarGo“ je ovom prilikom najavio nabavku kombija koji će olakšati kretanje članovima Udruženja sa invaliditetom.\n„Naša briga za osobe sa invaliditetom ovde ne staje. Već smo najavili uvođenje kombija za osobe za invaliditetom koje će im omogućiti lakše kretanje po gradu, a sada sa ponosom možemo da kažemo da su kombiji stigli i da će se ubrzo naći na ulicama Beograda. Uvođenje ovih kombija je samo početak, a Radovan je naša inspiracija“, zaključuje Vučić.\nRadovanovi roditelji, Vasilije i Radunka Samardžić neizmerno su srećni zato što će elektromotorna kolica omogućiti njihovom sinu da se lakše kreće, da savladava prepreke i da uživa na svežem vazduhu.\n„Zahvaljujemo se svim članovima Udruženja ‘CarGo’ koji su nesebično pomogli da se Radovanu olakša kretanje. Ovo će njemu olakšati svakodnevni život, a nama dati putokaz za sve naše naredne akcije“, poručili su oni.\nKolica idu na bateriju, mogu da savladavaju prepreke i za jedno punjenje prelaze 20 kilometara. Imaju amortizere, svetla, migavce i ispunjavaju sve standarde u saobraćaju. Ručica za upravljanje posebno je prilagođena za Radovana koji elektromotornim kolicima upravlja bradom. Ugrađena je i posebna komanda za pratioca, navodi se u saopštenju.\nSupernova: Ponuda Telekoma je već poslata Junajtedu\nInspektorat: 336 telefonskih prijava zbog kršenja prava\nPredsednik Uprave Zagrebačke banke iznenada dao ostavku\nSrednji kurs dinara suta 117,5576\nOgroman jaz: Njih 2.000 ima veće bogatstvo od 4 i po…\nEBRD: Srbija spremna za bolje upravljanje svojim preduzećima\nSrednji kurs dinara sutra 117,5576\nCrnogorac uzeo lopatu u ruke, a zemlja se nasmejala.


Karta za meč protiv Krasnodara za davaoce krvi | TV KANAL 9 NOVI SAD\nNaslovna EMISIJE Karta za meč protiv Krasnodara za davaoce krvi\nKarta za meč protiv Krasnodara za davaoce krvi\nVIDEO K9: Svi koji žele da gledaju revanš meč Crvene zvezde i Krasnodara, mogu dobiti i ulaznice za ovaj meč ukoliko budu učestvovali u akciji dobrovoljnog davanja krvi, koja će biti održana sutra i prekosutra na stadionu "Rajko Mitić".\nFudbalski klub “Crvena Zvezda” u utorak i sredu organizuje tradicionalnu akciju dobrovoljnog davanja krvi “Crveno-bela” krv.\nSvi koji dobrovoljno daju krv sutra i prekosutra na stadionu “Rajko Mitić” od 9 do 18h na poklon će dobiti ulaznicu za revanš meč plej-ofa kvalifikacija za Ligu Evrope između Crvene zvezde i Krasnodara\nNEOPHODNE NOVE ZALIHE KRVI\n“Nove zalihe krvi su uvek neophodne. Zato se akcija ‘Crveno-bela krv’ u saradnji sa Institiutom za transfuziju krvi Srbije organizuje već 12. put. Svaka prethodna imala je izuzetan odziv i verujemo da će tako biti i ovog puta”\nMeč Crvena zvezda Krasnodar biće odigran u četvrtak od 21 sat, a u prethodnom meču Zvezda je izgubila od ovog tima rezultatom 3:2.\nPrethodni tekstVečiti derbi Zvezda-Partizan u nedelju\nSledeći tekstCarina: Zaplenjeni Rolex satovi


Gravitacione mašine - Veljko Milković | VEMIRC\nOd Leonarda Da Vinčija do najnovijih otkrića\nGotovo sve poznate konstrukcije gravitacionih mašina i magnet motora svodile su se na formu točka ili točkova - odnosno bar neku vrstu rotacije kao bitnog faktora. Prema zvaničnom ili konzervativnom gledištu, svi pokušaji su ostali bez uspeha. No ipak javno ili u tajnosti, izazov svih izazova traje od pamtiveka do naših dana, na manje ili više sličan način u formi točka kao i prethodnih vekova. Međutim, poslednjih godina se eksperimentalno ostvaruje znatno veća efikasnost oscilujućeg klatna u odnosu na razne vrste točkova, rotora, zamajaca, turbina, elisa...\nPostepeno se uviđa da je daleko efikasnije koristiti klatno nego formu točka za iskorišćenje inercijalnih sila, gravitacije i magneta.\nPun naslov knjige: Gravitacione mašine - od Leonarda Da Vinčija do najnovijih otkrića\nIzdanje: 1. izdanje ( 27. decembar 2013.)


Iz drugih zemalja - Gloria Ferrari doo, Beograd - asistivne tehnologije za mogućnost izražavanja\nVi ste ovde: Gloria Ferrari doo / Novosti i podrška / Iz drugih zemalja\nOpširnije: Lokalna pekara obučava hendikepirane\nOpširnije: Izložbe u mraku - Muzej mirisa u Kelnu\nAmerikanci ne vole Brajevo pismo\nVeliki broj dece u Sjedinjenim Državama nisu imali priliku da nauče da čitaju Brajevo pismo (Brajevua azbuku). Mnogi to pravdaju time da je bolje da se potrude da uz savremena tehnološka pomagala koriste ostatke vida.\nIstraživanje načinjeno u Sjedinjenim Državama je pokazalo strašne brojke: gotovo 1,3 miliona ljudi su slepi, ali samo 10% može čitati Brajevo pismo. Još gore, samo 10% dece koja se rađa kao slepa ima obuku za korišćenje Brajevog pisma.\nOpširnije: Amerikanci ne vole Brajevo pismo\nTačkasto pismo, poznatije kao Brajevo, koje je uvedeno otprilike pre 200 godina, koriste slepi za čitanje i pisanje svuda u svetu. Danas je Brajevo pismo - Brajeva azbuka dostupnije nego pre. Pojavljuje se na više mesta nego ranije, od tastera u liftovima do menija u restoranima. Međutim, u Americi se smanjuje upotreba tačkastog pisma, gde samo deset posto slepih ume da ga koristi. Džin Parker je je objasnila zašto, i zbog čega se slepi vraćaju tom običaju da uče ovo pismo.\nOpširnije: Kako slepi amerikanci uče Brajevo pismo\nOpširnije: Second Life ili Drugi život je svet u kome žive virtualni ljudi zvani avatari\nOpširnije: Slepi muzičar Rej Čarls kreirao zvuk koji je imao uticaj na čitavu pop muziku\nNovi guverner Njujorka je slep\nNovi guverner Njujorka Dejvid Peterson postao prvi afroamerikanac na toj poziciji\nNovi guverner države Njujork Dejvid Peterson, koji je nadavno zamenio Eliota Spicera, posle skandala sa prostitutkom, postao je prvi afroamerikanac na toj poziciji. Peterson je takođe slep i smatra se uzorom među slepim radnicima.\nOpširnije: Novi guverner Njujorka je slep\nU laboratoriji Univerziteta u Koloradu zvučni talasi se mogu videti i osetiti\nDatum poslednje izmene subota, 24 avgust 2013 23:52\nMi smo navikli da zvuk čujemo ušima, ali u zvučnoj laboratoriji Univerziteta u Koloradu, zvučni talasi se mogu videti i osetiti. Ovo multi-čulno iskustvo pomaže posetiocima da razumeju kako i zašto čuju.\nU laboratoriji na Univerzitetu u Koloradu, deca gledaju svetlost koju pravi muzika i kompjuterske ekrane na kojima zvuk poigrava. Oni imaju privilegiju da vide zvuk.\nOpširnije: U laboratoriji Univerziteta u Koloradu zvučni talasi se mogu videti i osetiti\nOpširnije: "Invalidi na poslu prisutni dušom i telom"


Najzgodniji bivsi trener FK Slobode Milenko Bošnjaković uživa u čarima zimske idile\nZgodni bivši trener FK Tuzla City-a i FK Slobode Milenko Bošnjaković odmara se na prelijepim planima Bosne i Hercegovine, a pažnju je privlačio svojim izgledom i izbrijanom glavom. Zgodni trener oduvijek je bio privlačan…\nBošnjaković novi „kormilar“ Slobode, nova uprava zasukala rukave\nMilenko Bošnjaković službeno je danas predstavljen kao novi šef stručnog štaba tuzlanske Slobode. Bošnjaković je doskora vodio Tuzla City, razišao se sa čelnicima kluba iz Simin Hana, navodno zbog porodičnih problema, ali…\nBivši zatvorski policajac i magistar predvodi ekipu koja je na vrhu Premijer lige\nMilenko Bošnjaković najintrigantniji je trenerski profil u Premijer ligi BiH. Iza sebe nema bogatu igračku karijeru, do prije godinu dana za bosanskohercegovačku javnost bio je totalni anonimus. Tek su ga poznavali oni zaljubljenici u…\nMilenko Bošnjaković trener FK Tuzla City osudio genocid u Srebrenici i izrazio sućut porodicama…\nMilenko Bošnjaković trener FK Tuzla City, na svome facebook profilu, oštro je osudio genocid koji se dogodio u Srebrenici i porodicama žrtava izrazio iskrenu sućut povodom današnjeg dana Pored toga sto je dobar trener, Milenković je i…\nMilenko Bošnjaković više nije trener Zvijezde 09: Novi klub Tuzla City?\nTuzlak Milenko Bošnjaković više nije trener Zvijezde 09 iz Etno sela Stanišići, saopćeno je iz tog kluba. Nakon što je s ekipom Zvijezde 09 izborio ostanak u Premijer ligi BiH, mladi trener je najavio da su mali izgledi za nastavak…\nMilenko Bošnjaković demantovao otkaz u klubu: I dalje ostajem trener FK Zvijezde 09\nNakon što je procurila informacija da je smijenjen sa pozicije trenera, redakcija Fresh Press Portala kontaktirala je gospodina Milenka Bošnjakovića koji je demantovao vijest o tome da je dobio otkaz. Na naše pitanje da li je istina da…\nMilenko Bošnjaković smijenjen sa pozicije trenera Zvijezde 09 nakon izborenog opstanka, poznato ime…\nŠokantne vijesti stižu iz Etno sela Stanišići, a one kažu kako Milenko Bošnjaković više nije trener Zvijezde 09. Bošnjaković je Zvijezdu preuzeo prije nekoliko mjeseci, klub je bio u teškoj poziciji, u borbi za opstanak, ali je na kraju…


Ambasador Rusije u Srbiji Aleksandar Bocan-Harčenko izjavio je da definitivno rešenje za Kosovo treba da bude utvrđeno u Savetu bezbednosti (SB) Ujedinjenih nacija (UN) donošenjem nove rezolucije koja bi zamenila Rezoluciju 1244.\n"Nepromenljiva pažnja SB UN prema kosovskoj tematici jedan je od preduslova regulisanja problema", rekao je Bocan-Harčenko za beogradski list Politika.\nSrbija računa na podršku Rusije u međunarodnim organizacijama za svoj stav o odbijanju priznanja kosovske nezavisnosti.\nDijalog Beograda i Prištine koji bi trebalo da dovede do pravno obavezujućeg sporazuma o normalizaciji odnosa prekinut je pre nešto više od godinu dana kada je Priština uvela takse na 100 odsto na robu iz Srbije i Bosne i Hercegovine (BiH). Srbija nastavak dijaloga uslovljava ukidanjem taksi i mera reciprociteta.\nEU koja moderira ovaj dijalog ističe da je najvažnije u ovom trenutku da se akteri angažuju za stolom, “na smisleni način i da dođu do rešenja”.\nHarčenko i zvaničnici Srbije položili cveće\nGovoreći o 9. maju, Danu pobede, ambasador Rusije u Srbiji Aleksandar Bocan-Harčenko, rekao je da Rusija visoko ceni to što se u Srbiji čuvaju tradicije antifašizma, što se Srbija odlučno se suprotstavlja reviziji istorije i pažljivo odnosi prema spomencima poginulim za oslobođenje Jugoslavije u Drugom svetskom ratu.\nGeneralni sekretar predsednika Srbije Nikola Selaković i ministri Ivica Dačić i Nenad Popović su zajedno sa ambasadorom Rusije danas položili cveće na Spomen-ploču poginulim vojnicima Crvene armije u Beogradu, a povodom obeležavanja Dana pobede nad fašizmom.


NIKO NE ZNA ŠTA SE DEŠAVA: Hakeri opasno udaraju na korisnike Interneta u Srbiji, napadaju sve redom, banke, hotele, građane… | Slobodna Bosna\nNIKO NE ZNA ŠTA SE DEŠAVA: Hakeri opasno udaraju na korisnike Interneta u Srbiji, napadaju sve redom, banke, hotele, građane…\nKorisnici Interneta u Srbiji sve češće postaju meta hakerskih napada, a primjetan je porast broja finansijskih prevara čije žrtve su zaposleni u finansijskim institucijama, kao što su banke\nŠirom svijeta broj hakerskih "phishing kampanja" se svakodnevno uvećava, a na osnovu dosadašnjih analiza, oko 90 procenata uspješnih hakerskih napada koji su usmjereni na opću populaciju počinje upravo ovakvim kampanjama, prenosi Tanjug.\nNajčešći cilj ovakvog napada je stjecanje protivpravne finansijske koristi, ali cilj može biti i krađa ličnih podataka, brojeva računa, platnih kartica ili kredencijala klijenata - korisničko ime i lozinka za pristup nekoj aplikaciji kao što su e-banking ili M-banking.\nZabrinjavajuća je činjenica, kaže Jovan Milosavljević iz Nacionalnog centra za prevenciju bezbjednosnih rizika u IKT sistemima - CERT, koji djeluje u okviru RATEL-a (Regulatorna agencija za elektronske komunikacije i poštanske usluge), da su metode kojima se provode ovakve kampanje sve sofisticiranije i teže za detektiranje.\n"Činjenica je da su u ovom trenutku izuzetno zastupljene finansijske prevare na internetu i da je veliki broj žrtava, bilo da su fizička lica, institucije ili kompanije", objašnjava Milosavljević.\nNove mete napada\nKada korisnik otvori "phishning poruku" koju dobije na svoj email nalog, pokrene maliciozni kod na svom računaru i time omogući napadaču dalje kretanje kroz mrežu institucije ili kompanije.\nRaniji napadi bili su usmjereni ka korisnicima finansijskih usluga, kojima su prosljeđivani lažni izvodi po tekućim računima, ili platnim karticama i koji su bili veoma vjerodostojni, a bez slovnih grešaka koje su bile vidljive u scenarijima prethodnih godina.\nPosljednjih mjeseci, navodi, u sve većoj mjeri su primjetne "phishing kampanje" na regionalnom, ali i na nivou Srbije.\nCyber prostor ne poznaje fizičke granice, pa time, naprimjer, ni Srbija nije posebno izdvojena, već je dio ukupne mreže.\nFinansijske institucije koje posluju na teritoriji Srbije u potpunosti provode mjere zaštite od ovakvih ili bilo kojih drugih napada, ukazuje Milosavljević, ali je činjenica, dodaje, da se javlja sve veći broj ranjivosti hardverskih, softverskih ili aplikativnih rješenja za koje ni sami proizvođači, odnosno vendori, nemaju informaciju da postoje.\nTakve ranjivosti ne mogu detektovati postojeći AV softveri, što predstavlja veliki izazov za sve u sektoru informacione sigurnosti, upozorava Milosavljević.\nKako bi se od ovakvih hakerskih napada zaštitili, građani trebaju prije svega provjeriti ko je pošiljalac poruke, da li znaju osobu ili instituciju koja im šalje email.\nMalverzacije mogu i prepoznati ako primijete da su u emailu, naprimjer, izostavljena neka slova ili brojevi, a koji inače postoje u zvaničnim adresama sa koje emailovi stižu.\nProblem može nastupiti jedino ukoliko se otvori sadržaj u prilogu emaila ili ukoliko se klikne na link koji je u emailu, dok problem ne nastaje primanjem same e-pošte.\nPoznati hakerski napadi\nPoznat je primjer kada su hakeri napali čuveni lanac hotela Marriott i zloupotrijebili više od 500 miliona ličnih podataka ljudi koji su rezervirali ili boravili u objektima ovog hotelijerskog giganta.\nU Srbiji je oči javnosti na ovakve probleme skrenuo napad na internet stranicu jedne velike osiguravajuće kompanije prije nekoliko godina.\n"Hakeri nemaju ni pardona, ni stava oko toga koja je institucija u pitanju, njima je najvažnija finansijska korist."\nTakođer, jedan od načina koji hakeri koriste da uđu u sistem neke institucije je da "ostave" USB ispred ili u zgradi koja im je na meti kako bi zaposleni želeći provjeriti ko je izgubio "fleš" priključili ovaj uređaj na svoj računara.\nU tom momentu "virus" je ubačen u sistem, a tako može "ležati", danima, mjesecima, pa čak i godinama dok se ne pokrene i napravi štetu.\nRuska i kineska zaštita\nGlobalna statistika ukazuje na činjenicu da je 81,7 posto zlonamjernog sadržaja u svijetu distribuiran s ciljem izvršenja krivičnog djela, takozvani cyber kriminal.\nU maju ove godine predsjednik Rusije Vladimir Putin potpisao je zakon o stvaranju nacionalne internet mreže, a sljedećeg mjeseca ovaj zakon stupa na snagu, što će omogućiti kako se vjeruje da ta zemlja bude "imuna" na vanjske hakerske napade.\nTakođer, i Kina ima istu filozofiju zaštite svoje unutrašnje sigurnosti i ekonomije.\nKada je riječ o Srbiji, građani imaju mogućnost, ukoliko budu meta hakerskih napada, prijaviti incident Nacionalnom CERT-u, ali i Službi za suzbijanje visokotehnološkog kriminala pri Ministarstvu unutrašnjih poslova.


Mediji: Trampov mirovni plan ne uključuje palestinsku državu\n► Mediji: Trampov mirovni plan ne uključuje palestinsku državu\nMirovni plan predsednika SAD Donalda Trampa će uključiti značajne ekonomske podsticaje za Palestince, ali po svoj prilici ne i punu državnost, objavio je Vašington post.\nOčekuje se da će ta inicijativa biti predstavljena u narednim mesecima i ponuditi Palestincima poboljšanu verziju statusa kvo sa naglaskom na "autonomiju" i "suverenitet", navodi američki dnevnik na osnovu intervjua sa anonimnim zvaničnicima SAD, te ličnostima upoznatim sa predlozima.\nUmesto državnosti, Vašington će ponuditi desetine milijardi dolara pomoći i investicija iz bogatih zemalja Zaliva Palestincima i na Zapadnoj obali i u pojasu Gaze, te Egiptu i Jordanu.\n"Ekonomski plan deluje jedino ako ga region podržava", rekao je jedan američki zvaničnik.\nUprkos očekivanjima da će arapske države platiti račun, Trampova administracija im nije obelodanila detalje plana i nije ponudila garanciju palestinske državnosti, konstatuje se u novinskom izveštaju.\nU isto vreme se čini da Vašington shvata da je plan koji se usredsređuje isključivo na ekonomiju i ignoriše političke aspiracije osuđen na propast.\n"Ali to nije takozvani ekonomski mir. Mi ozbiljno uzimamo u obzir oba aspekta, politički, koji se bavi ključnim pitanjima, i ekonomski", rekao je neimenovani zvaničnik.\n"Mi shvatamo da ako politički aspekt nije čvrst, ekonomski aspekt je beznačajan. U isto vreme politički aspekt neće uspeti bez odgovarajućeg ekonomskog plana", dodao je on.\nOn međutim nije mogao da kaže kada će plan biti predstavljen.\nU međuvremenu, usred rastućih špekulacija da Trampov mirovni plan neće uključiti palestinsku državnost, više od 30 bivših evropskih političara je pozvalo Evropsku uniju da ponovo potvrdi posvećenost rešenju decenijskog sukoba dva naroda po modelu dve države i da se odbaci svaki plan koji se ne bavi palestinskim zahtevima.\nTo pismo je objavljeno u britanskom Gardijanu nakon najave premijera Izraela Benjamina Netanjahua da će anektirati jevrejska naselja na okupiranoj Zapadnoj obali.\n"Izrael i okupirane palestinske teritorije klize ka realnosti jedne države s nejednakim pravima. To se ne može nastaviti", navodi se u pismu uz upozorenje na dalekosežne negativne posledice.\nI izjava državnog sekretara SAD Majka Pompea koji je rekao da ne veruje da će Netanjahuove najave širenja izraelskog suvereniteta na jevrejska naselja štetiti dugo očekivanom mirovnom planu se smatra nagoveštajem da taj dokument ne sadrži mogućnost stvaranja pelstinske države pa ni suštinske kontrole nad povezanom teritorijom Zapadne obale.\nU intervjuima uoči parlamentarnih izbora, Netanjahu je rekao da namerava postepeno da primeni izraelski zakon na sva naselja, izrazivši nadu da će to učiniti uz dogovor sa SAD, preneli su izraelski mediji.\nOn je ocenio da bi palestinska državnost ugrozila egzistenciju Izraela i obećao da će zadržati izraelsku bezbednosnu kontrolu nad Zapadnom obalom i formalizovati izraelsku vladavinu nad više od 400.000 Jevreja koji žive u jevrejskim naseljima.\nRekao je i da je Trampa obavestio da neće evakuisati "ni jednu osobu" iz naselja u vreme kada se izveštava da će ga Tramp podržati u njegovoj nameri ako Palestinci odbace pomenuti mirovni plan.\nPalestinci ionako bojkotuju administraciju SAD otkako je Tramp, u decembru 2017. godine, priznao Jerusalim kao samo izraelski i najavili su unapred da će se protiviti mirovnom planu.\nSAD su im posle toga uskratile 500 miliona dolara pomoći. Palestinci planiraju sedište svoje države u istočnom Jerusalimu, a ona bi obuhvatila Zapadnu obalu i pojas Gaze.


Zarada na leđima sankcija - Dimitrije Boarov - Peščanik\nKontrasankcije Rusije prema Zapadu ispale su daleko „mekše“ od sankcija koje su ih izazvale, takav je bar moj utisak. Naime, iako mi ovog trenutka teško možemo dimenzionisati efekat zapadnih sankcija na ekonomiju Ruske Federacije, pošto su te sankcije pretežno finansijske prirode i uglavnom tek treba da budu realno aktivirane, ipak možemo proceniti da one lako mogu biti daleko teže od ruske zabrane uvoza hrane iz EU, Švajcarske, SAD, Kanade, Australije, Japana, Norveške i još nekih manjih zemalja.\nJer, ako Rusija ukupno godišnje uveze hrane za oko 42 milijarde dolara, a na udaru je oko polovina tog uvoza, to se ne može meriti ni sa samo nekoliko, čini se, već izgubljenih kredita zapadnih kompanija i banaka ruskim preduzećima, kredita koji su već bili na vidiku samo u energetskom sektoru, da druge i ne pominjemo.\nTo, naravno, ne znači da u ovom „trgovinskom ratu“ izazvanom ukrajinskom krizom neće doći do opasnije eskalacije, već sutra ili prekosutra, kao što je isto tako moguće (daj Bože) da se bitka trgovinskim sankcijama uskoro smiri, jer trgovinski ratovi nikad nisu doneli ništa dobro i pametno, a retko su i doprinosili nominalnom cilju zbog kojeg su pokretani (najsvežiji su primeri Irana, Sirije, Iraka, pa i Srbije).\nZasad je ruska strana, više nego američka, pokazala zavidnu dozu opreznosti, ukoliko se iza nominalno usvojenih kontrasankcija ne kriju još neke, daleko krupnije, koje će se sprovoditi na „neformalan način“, što je u Rusiji, daleko više nego na Zapadu, moguće s obzirom na njen sistem političkog odlučivanja. Moglo bi se čak reći da Putin kontrasankcijama šalje poruku Zapadu da je ipak spreman na neke i krupnije ustupke oko Ukrajine ukoliko, na primer, Vašington odustane od pretencioznog načela da niko ne može od američkih banaka dobiti žutu banku ukoliko ima klijente u Rusiji. To čak deluje nesprovodivo, ali je opasno za Rusiju čak i u takvom slučaju.\nČim su obnarodovane ruske kontrasankcije, mnogobrojni navijači Rusije u Srbiji procenili su da te Putinove mere mogu biti „šansa Srbije“ da poveća izvoz voća i hrane u Rusiju, a naročito su apostrofirane jabuke. Jer, jedan od glavnih izvoznika jabuka na rusko tržište, Poljska, praktično će biti isključena, navodno „na godinu dana“, a verovatno i duže, ukoliko se pokaže da je neko u stanju da nadomesti njen izvoz jabuka u Rusiju. I to neko ko može da „proguta“ na svoj trošak zamašnu razliku u ceni transportnih troškova – pošto je Poljska geografski najbliža ruskom tržištu, pa je otuda i konkurentna sa jabukama, to jest sa jednom prilično jeftinom, ali prilično kabastom robom, osetljivom na skup prevoz.\nKao i u mnogim drugim stvarima, u Srbiji uvek ima onih koji se primaju na iznenadne „privredne šanse“, pa se već raširio glas da će ona, kao u stara dobra vremena, prećutno (uz skrivenu saglasnost i Brisela i Moskve) dobiti šansu da „reeksportuje“ hranu sa Zapada u Rusiju – a sankcije i kontrasankcije će, navodno, ostati da vise samo u geopolitičkom prostoru, da bi se stekao utisak da su neke moralne vrednosti ili politički ciljevi vredniji od ekonomskih šteta.\nAko tu špekulaciju ostavimo po strani, treba da se suočimo sa nekim činjenicama koje otežavaju realizaciju makar legalnog dela „ukazane šanse“. Prvo, treba imati u vidu da Rusija godišnje uveze oko 1,350.000 tona jabuka, a u toj količini Srbija je dosad zauzimala oko 7 odsto (znači manje od 100.000 tona). Trenutno je u Srbiji ukupna proizvodnja jabuka oko 300.000 tona, a samo jedna trećina tog roda ima elementarni kvalitet za svetsku pijacu (možda i manje). Na stranu što je zarada na izvozu jabuka na toliko daleko tržište, kakvo je rusko, za srpske voćare relativno mala, što ne znači da je za potcenjivanje.\nUostalom, celokupan godišnji izvoz poljoprivrede iz Srbije u Rusiji je između 170 i 200 miliona dolara. To bi moglo da naraste ako kontrasankcije potraju, ako se srpsko voćarstvo počne bolje tretirati agrarnom politikom, ako se počnu proizvoditi one sorte voća koje mogu da izdrže relativno dug prevoz, ako se stvori neka zajednička kompanija za propagandu i promociju našeg voća u Moskvi, i tako redom. A sve je to na dugom štapu. Najgore je što su kod nas intervencije države u trgovinsku politiku, kao i sve druge intervencije u privredu, više naredbodavne nego ekonomske.\nDakle, Srbija bi teorijski mogla nešto da „profitira“ na leđima ruskih sankcija prema Zapadu, ali pri tome treba imati na umu i ono što bi mogla da izgubi na Zapadu ukoliko se tamo neko zainati da nam pokaže „pošto košta“ navodna neutralnost. Jer, i ona ima svoju cenu, kao i sve ostalo. A svaka cena koju ne možeš da platiš je „nepobediva“, kako (pogrešno) kaže ona reklama koja se sada vrti na našoj televiziji.\nNovi magazin, 15.08.2014.


Treći sportski vikend septembra - Radio televizija Bor\nU petom kolu fudbalske Zone istok, prvog dana vikenda, u 16 sati, na programu su utakmice u Zaječaru, Bogovini i Kladovu, gde domaće ekipe dočekuju tri poslednjeplasirana tima na tabeli, koji su ukupno sakupili četiri boda. Više neizvesnih utakmica na programu je drugog dana vikenda, kada OFK Slatina dočekuje drugoplasiranu Moravicu, a u derbiju kola igraju Hajduk Veljko i vodeći Timočanin.\nDva timočka predstavnika u istočnoj grupi srpske lige gostuju drugog dana vikenda: rival prahovskog Dunava je doskorašnji prvoligaš, pirotski Radnički, koji sada ima bod manje, odnosno pet, a boljevački Rtanj gostuje Pukovcu, koji takođe ima tri boda, ali je na začelju tabele zbog najslabije gol razlike u grupi timova: postigao je samo dva a primio osam golova.\nU borskom okružnom rangu, tri utakmice na programu su u subotu: fudbaleri Bora dočekuju Brestovac, Rudna Glava ekipu Šarbanovca, a Zlot ekipu Poloma iz Leskova. U derbiju kola, vodeći Nemetali iz Donje Bele Reke, koji su zabeležili sve četiri pobede, gostuju u nedelju drugoplasiranoj Slogi, u Kobišnici. Još jedan tim bez poraza, Krivelj, gostuje Braniku, u Štubiku.\nKuglaši borskog Bakra u nedelju počinju novu sezonu u grupi centar Prve lige, a rival im je, u kuglani u Kragujevcu u kojoj nastupaju kao domaćini, ekipa Trstenika.\nViše iz ove kategorije Fudbalski rezultati od subote »


Turistička organizacija Srbije (TOS), u okviru aktivnosti promocije turizma Srbije na inostranim tržištima, ove godine, posle pauze od šest godina, učestvuje na Međunarodnom sajmu turizma „IFTM Top Resa 2019“. Sajam se održava u Parizu od 01. do 04. oktobra 2019. godine. Sa više od 34.000 posetilaca, „IFTM Top Resa“ je vodeći poslovni sajam namenjen turističkoj privredi u Francuskoj.\nTuristički promet u Republici Srbiji u periodu januar-avgust 2019. godine\nPrema podacima Republičkog zavoda za statistiku, u periodu januar-avgust 2019. godine u Republici Srbiji boravilo je ukupno 2,490.977turista, što je za 6% više u odnosu na period januar-avgust 2018. godine, od čega je domaćih bilo 1,282.477 (6% više u odnosu na period januar-avgust 2018. ) ili 51% od ukupnog broja gostiju, a inostranih 1,208.500 (+ 5%), odnosno 49% od ukupnog broja gostiju. Ovi podaci ne obuhvataju podatke za teritoriju AP Kosovo i Metohija.\nRetrospektivna izložba ilustracija Dobrosava Boba Živkovića, Beograd, od 02. do 23. oktobra 2019. godine\nMeđunarodni sajmovi “LORIST”, Novi Sad, od 02. do 06. oktobra 2019. godine\nMeđunarodni sajmovi “LORIST” okupljaju sve značajnije predstavnike, uvoznike i brendove osnovne i prateće opreme za sportski lov i ribolov, boravak u prirodi, sport i rekreaciju. Godinama unazad ova priredba uvrštava se u red najznačajnijih u ovom delu Evrope, a bogatstvu doživljaja učesnika i posetilaca iz zemlje i regiona, doprinose segmenti posvećeni hortikulturi, ekologiji i zaštiti životne sredine.\nFestival igre i muzike “Zov ravnice”, Novi Sad, od 03. do 06. oktobra 2019. godine\nFestival igre i muzike “Zov ravnice” realizuje se sa ciljem praćenja mladih i talentovanih ljudi u oblasti muzike i igre prvenstveno zbog negovanja različitih narodnih tradicija i kultura – prikazivanjem različitih kultura kroz igru, muziku, pesmu i tradicionalne nacionalne nošnje naroda. Održava se na novosadskom Trgu slobode od 03. do 06. oktobra.\nFestival nošnje, nakita i oglavlja “Biserna grana”, Novi Sad, od 03. do 06. oktobra 2019. godine\nFestival “Biserna grana” okuplja i povezuje kulturno-umetnička društva, institucije i pojedince iz zemlje i regiona oko jedne teme – narodne nošnje.\nGodišnja izložba radova učesnika radionica u Manakovoj kući, Beograd, od 03. do 10. oktobra 2019. godine\nPored vredne spomen-zbirke Hristifora Crnilovića koja se čuva u Manakovoj kući i čiji deo je izložen za posetioce pod nazivom Narodne nošnje i nakitcentralnobalkanskog područja iz 19. i prvih decenija 20. veka, deo aktivnosti stručnjaka Etnografskog muzeja, u čijem sastavu je Manakova kuća, usmeren je i na rad sa publikom kroz programe radionica za očuvanje starih zanata, raznovrsnih veština, narodnih rukotvorina i starih umetničkih tehnika.\nProgrami obeležavanja „Dana evropske baštine“ u Narodnom pozorištu u Beogradu i na RTS-u-emisija „Trezor“\nDani evropske baštine je kulturno-turistička manifestacija kojom se svakog septembra predstavlja nasleđe kao zajednička baština evropskih naroda. Ova manifestacija se koristi za promociju različitosti kultura, običaja i tradicije, a u Beogradu se održava svake godine od 2002. i predstavlja praznik kulture i turizma. Slogan ovogodišnje manifestacije je Umetnost i zabava.\n„Kiss Rock Fest“, Novi Sad, 29. septembar 2019. godine\n“Kiss Rock Fest” se održava sa ciljem da promoviše rok muziku okupljajući mlađu i stariju generaciju ljubitelja ovog muzičkog pravca. Održava se 29. septembra na pomoćnom terenu FK “Tatra”, Kisač.\nKuršumlija je „Izuzetna destinacija Evrope“ u Srbiji za 2019. godinu\nPrva Prethodna 15 6 7 8 9 10 11 12 13 14 15 51 Sledeća Poslednja


Hong Kong: Policija suzavcem na hiljade demonstranata\nJelena Kisić, 27/07/2019\nPolicija je danas suzavcem zasula hiljade ljudi koji su u jednom gradu nedaleko od Hong Konga demonstrirali protiv nasilja i za demokratska prava.\nDemonstracije su priređenje uprkos upozorenjima policije da će prisustvo građana Hong Konga izazvati sukobe sa lokalnim stanovništvom u Juen Longu u kojem živi više od pola miliona ljudi.\nDemonstranti odjeveni u crno prošli su kroz Juen Long, grad u kojem je prošle nedjelje na željezničkoj stanici ljude brutalno prebila mafija – ozloglašene “trijade” kojima je taj trgovački grad glavno uporište.\nPolicija je odbila da izda dozvolu za današnju povorku, navodeći visoki sigurnosni rizik.\nUlice naselja Juen Long su danas bile pod morem kišobrana koje su nosili učesnici povorke, neki s gas-maskama preko lica. Kišobrani su simbol protesta još od demonstracija “Okupiraj centar” u Hong Kongu 2014. godine. Demonstrantima kišobrani pomažu da prikriju svoj identitet od policijskih kamera, a i štite ih od suzavca\nMasovni protesti u Hong Kongu su počeli prošlog mjeseca zbog zakona o ekstradiciji kojim bi se omogućilo da se osumnjičeni za razna djela predaju centralnim vlastima Kine na suđenje, gdje bi – kažu kritičari – njihova prava bila ugrožena.\nPrijedlog zakona o tome je na kraju povučen, ali zahtjevi demonstranata su porasli: traže direktne izbore, raspuštanje Parlamenta Hong Konga i istragu policijske brutalnosti.\nHong Kong, bivša britanska kolonija, vraćena je Kini 1997. u okviru deklarativne politike “Jedna zemlja, dva sistema”. Taj aranžman je žiteljima tog grada kojih je 7,5 miliona, obećavao određene demokratske slobode koje se ne daju ostalim građanima Kine, ali stanovnici Hong Konga se žale da su se te slobode osipale posljednjih godina, uz hapšenje političkih aktivista.\nTags #demonstracije #Hong Kong\nDodik uputio čestitku građanima BiH u povodu 27. jula - Dana ustanka\nAvganistan: Poginulo 11 radnika obavještajne službe


Kadetska reprezentativka među „tigricama“ - Ritam Grada - vesti Kragujevac\nPočetna Sport Kadetska reprezentativka među „tigricama“\nKadetska reprezentativka među „tigricama“\nTalentovana kadetska reprezentativka Ksenija Petrović novo je pojačanje podmlađenih rukometašica Radničkog.\nŠesnaestogodišnja levoruka igračica do sada je nastupala za Avalu iz Vrčina i ORK Beograd, na poziciji desnog krila.\n– Drago mi je što sam postala deo šampionskog tima. Mislim da sam povukla pravi potez, jer ću imati odlične uslove za rad i dalji napredak u karijeri uz trenera Radosavljevića i kolegnica iz tima. Željno iščekujem da istrčim na parket hale „Jezero“ i predstavim se u što boljem svetlu prad našim navijačima – poručila je Ksenija Petrović.\nPrethodni članakUhapšen službenik Gradske uprave\nSledeći članakUhapšen vozač koji je udario saobraćajca


Nikolić na paradi u Pekingu 3. septembra | SEEbiz.eu\nNikolić na paradi u Pekingu 3. septembra\nObjavljeno: 30.08.2015 / 11:05\nBEOGRAD - Predsednik Srbije Tomislav Nikolić, koji je doputovao u Kinu, prisustvovaće vojnoj paradi povodom 70. godišnjice od pobede nad fašizom, koja će se održati u Pekingu, 3. septembra, najavljeno je danas iz kabineta predsednika.\nPrilikom posete Kini, predsednik Nikolić sastaće se sa predsednikom i premijerom NR Kine Xi Jinpingom i Li Keqiangom.\nPredsednik Srbije će, prvog dana posete, imati sastanke sa predstavnicima kompanije CMEC i CRBC i tom prilikom obići će kompaniju CRBC.\nNa aerodromu u Pekingu predsednika je dočekao predstavnik kineske vlade Zhao Ronghain, navodi se u saopštenju.\nTagovi: Tomislav Nikolić, Kina, Li Keqiang, Xi Jingping, CRBC


Dash odlučuje da ažurira Dash Explorer na poboljšani Insight API\nBTC $50.596 0,00%\nETH $4.317 -0,63%\nBNB $577 -1,48%\nSOL $190 -2,43%\nXRP $0,81 -1,80%\nDOGE $0,17 -2,11%\nMenadžer marketinga na decentralizovanom rešenju za plaćanje Dash najavio je da će Dash Explorer biti ažuriran na Insight 7. januara 2020.\nMajkl Sajts, marketing menadžer za decentralizovano rešenje plaćanja Dash, najavio je da će Dash Explorer biti ažuriran na Insight 7. januara 2020. godine.\nU blogu 4. decembra, Sajts je objasnio da je Dash doneo internu odluku da ažurira trenutni explorer.dash.org, koji je zasnovan na Abe aplikacijskom programskom interfejsu (API). Navodno je stari API „zastareo i ima ograničenu funkcionalnost u odnosu na novi i poboljšani API, Insight.“\nInsight je Dash bloklein eksplorer otvorenog koda koji će se koristiti za pisanje veb novčanika i drugih aplikacija kojima su potrebni napredniji blokčein upiti. Korisnicima pruža pogodan način za čitanje podataka iz Dash mreže kako bi sa njima mogli da grade sopstvene usluge.\nSajts je dalje objasnio da će ovo planirano ažuriranje uticati na sve korisnike, jer će promena API-ja iz Abe u Insight stvoriti razlike u osnovnom softveru. Shodno tome, Dash preporučuje korisnicima da nadograde svoju aplikaciju na Insight API kako bi se obezbedila buduća kompatibilnost.\nDash LatAm zajednica prestaje sa radom\nDash LatAm, organizacija koja je promovisala usvajanje kriptovalute Dash u Latinskoj Americi, najavila je krajem oktobra konačno zatvaranje operacija u osam zemalja i 20 gradova. Dash LatAm je prethodno bio aktivan u Kolumbiji, Venecueli, Peruu, Ekvadoru, Gvatemali, Brazilu, Španiji i Trinidadu i Tobagu.\nIzvršni direktor Dash LatAm-a Džordž Doneli je rekao u to vreme da je Dash LatAm odlučio da se zatvori nakon što ostane bez finansiranja, što je dovelo do toga da Doneli otpusti oko 80 članova osoblja i prestane sa radom.\nDash se udaljava od južnokorejskih kripto berzi\nU oktobru, kripto berza OKEx Korea je najavila prekid trgovanja dash-om na svojoj platformi, zajedno sa drugim novčićima, zbog regulatornih zabrinutosti. OKEx Korea je, kako se izveštava, dobio zahtev da prekine podršku transakcijama i preispita dash-ovo poštovanje “pravila putovanja” prema preporukama Radne grupe za finansijsko delovanje.\nUPbit, najveća berza kriptovaluta u Južnoj Koreji po obimu trgovanja, već je delistovala dash u septembru zbog zabrinutosti zbog pranja novca. UPbit je navodno u izjavi navela: "Odluka da se prekine podrška trgovanju kripto-imovinom doneta je i da se blokira mogućnost pranja novca i priliva iz spoljnih mreža."


Đulija Kardović pobjednica foto konkursa “Vrijednosti Evrope-pogledi iz Crne Gore” | EUME\nNaslovnica Info Press info Đulija Kardović pobjednica foto konkursa "Vrijednosti Evrope-pogledi iz Crne Gore"\nĐulija Kardović pobjednica foto konkursa “Vrijednosti Evrope-pogledi iz Crne Gore”\nĐulija Kardović iz Rožaja pobjednica je nagradnog foto konkursa “Vrijednosti Evrope-pogledi iz Crne Gore” koji su organizovali Ministarstvo vanjskih poslova i evropskih integracija i Ministarstvo kulture.\nPobjednička fotografija dobila je 5391 “lajk” na glasanju koje je organizovano na zvaničnoj Fejsbuk stranici Misije Crne Gore pri Evropskoj uniji. Pobjednici slijedi novčana nagrada od 500 eura i nagradno putovanje u Brisel.\nGlasanjem na Fejsbuku izabrano je i 25 fotografija mladih profesionalnih fotografa i foto entuzijasta iz Crne Gore koje će biti izložene u Evropskom informativnom centru u Briselu, u saradnji sa Generalnim sekretarijatom Savjeta Evropske unije.\nFotografije 19 crnogorskih autora koji su učestvovali u ovom foto konkursu, izazvale su veliko interesovanje na društvenoj mreži Fejsbuk, ostvarivši preko 130.000 pregleda i više od 16.000 “lajkova”.\nSLUŽBE ZA ODNOSE SA JAVNOŠĆU


Ekonomski pojas duž pojasa svile | SRBIJA I KINA\nTag Archives: Ekonomski pojas duž pojasa svile\nKina i Iran su se dogovorili da ojačaju ekonomsku saradnju s ambicijom da ona dostigne nivo od oko 600 milijardi dolara, izjavio je u Teheranu iranski predsednik Hasan Rohani posle razgovora s kineskim kolegom Si Đinpingom. Sijeva poseta, prva poseta jednog kineskog predsednika Iranu u poslednjih 14 godina, došla je nedelju dana posle primene nuklearnog…\n24/01/2016 in KINA I SVET, SARADNJA.\nKina i Rusija juče su ponovile obećanja o uspostavljanju kineskog privrednog pojasa duž Puta svile i Evroazijskog ekonomskog saveza na čijem je čelu Rusija. Tokom jučerašnjeg susreta sa ruskim premijerom Dmitrijem Medvedevim, koji u Vudženu prisustvuje 2. svetskoj internetskoj konferenciji, kineski predsednik Si Đinping je izjavio da se dve ekonomije suočavaju sa presudnim periodom promena…\n16/12/2015 in EKONOMIJA, KINA I SVET, POLITIKA.\nSastanak premijera zemalja članica Šangajske organizacije za saradnju, 14. po redu, počeće danas u Džengdžou, u provinciji Henan. Trgovina, industrijska saradnja, infrastruktura i finansija biće glavne teme dnevnog reda. Čeng Guoping, zamenik ministra inostranih poslova Kine, rekao je da je ključno unapređenje regionalne ekonomske saradnje. “Na ovom skupu lideri će izvesti svestranu analizu o prilikama…\n14/12/2015 in EKONOMIJA, SARADNJA.


Izvor, foto: uzice.rs\nKaravan “Digitalna ekspedicija”, pokrenut na inicijativu Kabineta predsednice Vlade Srbije, Ane Brnabić, posetio je danas svoju devetu stanicu – Užice.\nKroz tematska predavanja i razgovore sa ekspertima Ministarstva za rad, zapošljavanje, boračka i socijalna pitanja, Ministarstva trgovine, turizma i telekomunikacija, Kancelarije za IT i eUpravu, Užičani su imali priliku da saznaju sve o digitalnoj pismenosti, važnosti digitalnih veština, bezbednom ponašanju u online svetu i ostalim pogodnostima digitalnog prostora.\nVlada Srbije je prepoznala značaj digitalizacijeza razvoj naše zemlje, privrede i društva i značajna sredstva ulaže u izgradnju infrastrukture koja je ključna za uspostavljanje elektronskih usluga i servisa. Paralelno sa ovim procesom, neophodno je da građani i građanke steknu osnovne digitalne veštine za poslove budućnosti i život u svetu koji se ubrzano digitalizuje, da imaju jednak pristup digitalnim uslugama i da steknu znanja na kojima će sezasnivati savremeno i konkurentno srpsko društvo, što ujedno predstavlja i cilj „Digitalne ekspedicije“.\nNa karavanu digitalnih veština, bezbednosti i pismenosti prisustvovala je dr Jelena Raković Radivojević, gradonačelnica Užica koja je tom prilikom istakla zadovoljstvo što je grad Užice jedan od 16 gradova Srbije u kojem gostuje „Digitalna ekspedicija“.\n„Zahvaljujući naporima naše Vlade koja želi da predstavi digitalno okruženje na direktan, neposredan i interaktivan način, naši građani će moći bliže da se upoznaju sa digitalizacijom i načinom kako da iskoriste sve prednosti digitalnog sveta“, izjavila je gradonačelnica Užica.\nDogađaju je prisustvovala i prof. dr Darija Kisić Tepavčević, ministarka za rad, zapošljavanje, boračka i socijalna pitanja koja je izjavila da bez digitalnih veština danas nije moguće zamisliti svakodnevicu.\n„Veoma je važno da svi građani Srbije, bez obzira na razlike u godinama, budu upoznati sa digitalnim veštinama i da se prilagode novom načinu funkcionisanja. U tom cilju, Ministarstvo u saradnji sa Programom Ujedinjenih nacija za razvoj (UNDP), pored ostalog, radi na kreiranju posebnog programa digitalne pismenosti za starije, koji će biti pilotiran u 20 gerontoloških centara i domova za smeštaj odraslih i starih širom Srbije. Pokrenut je iprojekat „Nove veštine za nove industrije – Nacionalni program prekvalifikacija za IT“, koji se fokusira na prekvalifikacije za IT sektor za nezaposlena lica, a uključuje i posebnu inicijativu za unapređenje digitalne pismenosti i digitalnih veština starijih građana i građanki“, dodala je Kisić Tepavčević.\nUžičanima i užičankama se obratila Tatjana Matić, ministarka trgovine, turizma i telekomunikacija:\n“Inicijativa „Digitalna ekspedicija“ je kruna petogodišnjih aktivnosti Vlade Srbije koja je digitalizaciju definisala kao prioritet. U periodu pandemije shvatili smo koliko je zapravo digitalna pismenost ključna za uspostavljanje svakodnevnih poslova. Bez digitalnih veština, digitalne pismenosti i digitalne bezbednosti nema prosperiteta, a cilj karavana je da imamo stanovništvo sa razvijenim digitalnim veštinama koje su neophodne za savremeno društvo“.\nNa devetoj stanici „Digitalne ekspedicije“ prisustvovala je Ana Brnabić, predsednica Vlade Republike Srbije koja je tom prilikom izjavila:\n„Karavan „Digitalna ekspedicija“ će obići 16 gradova, nakon čega ćemo nastaviti da putujemo po Srbiji kako bismo dali šansu svim našim građanima da se upoznaju sa elektronskom upravom, postanu eGrađani i iskoriste sve što smo uradili i realizovali u poslednjih pet godina i kako bi iz udobnosti svog doma pristupili uslugama državne uprave i na taj način dobili sve što im je potrebno. Uvođenje elektronske uprave jedini je način da budemo servis naših građana koji će biti dostupan i funkcionalan 24 časa, 7 dana u nedelju i 365 dana u godini.“.\nTokom naredna dva meseca karavan će posetiti još 7 gradova Srbije i tom prilikom će sa ključnim digitalnim veštinama 21. veka imati priliku da se upoznaju svi građani, od najmlađih preko generacije Z i njihovih roditelja, do najstarijih sugrađana kojima su digitalni resursi nedovoljno poznati ili dostupni. Naučiće kako da ostvare bezbedno digitalno iskustvo, kako da u onlajn komunikaciji sa državnom upravom ostvare neko svoje pravo ili ispune obavezu, kako se kupuje onlajn i bezbedno plaćaju robe i usluge i kako se dolazi do proverene, tačne i pravovremene informacije u digitalnom svetu.\nOvaj projekat se sprovodi uz podršku Ministarstva trgovine, turizma i telekomunikacija, Ministarstva za rad, zapošljavanje, boračka i socijalna pitanja i Kancelarije za IT i eUpravu, i u partnerstvu sa programom „Nova pismenost” koji zajedno realizuju Američka agencija za međunarodni razvoj USAID i Propulsion i Programom Ujedinjenih nacija za razvoj (UNDP).


Svaka kompanija u BiH je izložena riziku da povrijedi ljudska prava - Akta.ba\n17.12.2019. 15:48 / Izvor: Akta.ba\nPrimarna svrha Povelje o ljudskim pravima je da privredni sektor shvati da bez obzira čime se kompanije bave mogu ugroziti ljudska prava i da prepoznaju mehanizme i preporuke kako mogu spriječiti povredu ljudskih prava, rečeno je danas u Sarajevu na predstavljanju dokumenta "Metodologija za izradu povelje o ljudskim pravima u privrednom sektoru u BiH".\nNaime, Institut za razvoj mladih KULT organizovao je danas javne konsultacije u vezi s ovim dokumentom nastalom u okviru inicijative "Poboljšanje ljudskih prava u privrednom sektoru u Bosni i Hercegovini", provedene u saradnji s Udruženjem poslodavaca FBiH i uz podršku Evropske unije.\nŠeherzada Halimić, predstavnica "KULT-a" koja je radila na inicijativi ističe da je u okviru projekta provedeno istraživanje o stanju ljudskih prava u privrednom sektoru u BiH.\n"Kompanije su se relativno dobro odazvale na naš poziv i odgovorile na upitnik koji smo im poslali. Odgovorilo je 412 kompanija iz cijele BiH i prvi rezultati pokazuju na poprilično velik nedostatak svijesti o ljudskim pravima koja mogu biti povrijeđena kroz njihovo djelovanje. Najveći broj kompanija, pogotovo mikro i malih, odgovorile su da njihovo poslovanje ne može ugroziti ničija ljudska prava, što je daleko od istine", izjavila je Halimić, dodajući da svako može ugroziti ljudska prava.\nIstiče da kada govorimo u ljudskim pravima u kontekstu poslovanja, uglavnom se misli na prava radnika. Međutim, to nije tačno.\n"Ljudska prava koja mogu biti narušena djelovanjem kompanija su zaista široko polje i svaka kompanija bez obzira na djelatnost i veličinu je izložena riziku da povrijedi nečija ljudska prava", navodi ona.\nPodrcrtava da se nisu bavili istraživanjem ugrožavanja prava radnika, jer je to segment u kojem su bh. kompanije i najviše osvještene. Smatra da takvo razmišljenje nije ispravno, jer ljudska prava koja mogu biti narušena djelovanjem kompanija su mnogo obuhvatnija.\nŠef odjela za društveni razvoj, civilno društvo i prekograničnu saradnju Evropske unije u BiH Gianluca Vannini napominje da su ljudska prava srž i primarna vrijednost kojoj Evropska unija pridaje važnost.\n"Važno je naglasiti da su privredni subjekti i kompanije svih veličina dio zajednice, oni moraju primjenjivati ljudska prava. To će na kraju unaprijediti kompletnu privredu. Dužnost države je da štiti ljude, a korporacije da poštuju ta prava i omoguće primjenu pravnih mehanizama u slučajevima povrede ljudskih prava", izjavio je Vannini, dodajući da je vrlo značajno što su pokrenute javne rasprave o ovoj temi.\nNaglašava kako je dužnost države je da štiti ljude, ali isto tako dužnost privrednih subjekata je da primjenjuju i poštuju ljudska prava u svojim svakodnevnim operacijama, ali i da obezbijede mehanizme za one koji su žrtve povrede ljudskih prava\nPomoćnica ministrice za oblast ljudskih prava ispred Ministarstva za ljudska prava i izbjeglice BiH, Saliha Đuderija izjavila je da su ljudska prava prisutna u svakodnevnom životu i da se nalaze u različitim oblastima. Najvažniji dio istraživanja je privatni sektor i korporativnim ljudskim pravima koja se implementiraju u okviru radnih mjesta.\n"Ovdje je najvažnije pored onog što vežemo za radnopravne statuse, pitanje svjesnosti da su kompanije obavezne zaštititi ljudska prava, posebno kada je u pitanju oblast njihovih djelatnosti kojima se one bave", dodala je gđa Đuderija.\nMišljenja je da ova priča generalno na samom početku kako u BiH, tako i u regionu, te da većina kompanija ne poznaje dobro ovu oblasti, iako ima dobrih primjera kompanija koji vode računa o sigurnosti i zaštiti ljudskih prava.\nInače, tokom događaja predstavljeno je i istraživanje "Osnovna analiza o stanju ljudskih prava u privrednom sektoru u BiH" koje je Institut proveo u toku ove godine. Više od 50% ispitanih kompanija izjavilo je da posjeduje dokument u kojem se opisuje namjera preduzeća da u svom poslovanju vodi računa o poštovanju ljudskih prava, od čega svega kod 6,07% njih je taj dokument javno dostupan. Četvrtina ispitanih kompanija izjavile su da trenutno nemaju takav dokument, ali da imaju potrebu za njim, dok 19,90% ispitanih kompanija smatra da im takav dokument nije potreban.\nKreće izrada glavnog projekta izgradnje dionice Šićki Brod - Đurđevik


Hong Kong posjetilo 40 odsto manje turista u avgustu - Biznis Info\nHong Kong posjetilo 40 odsto manje turista u avgustu\nBy BiznisInfo on\t 09/09/2019 Biznis cafe\nBroj dolazaka turista u Hong Kong smanjen je za skoro 40 odsto u avgustu na godišnjem nivou, što je još ozbiljniji sunovrat u odnosu na julski pad od 5,0 procenata, izjavio je danas honkoški sekretar za finansije Pol Čan.\nTo, kako ocjenjuje Reuters, znači da su anti-vladini protesti koji već mjesecima traju u Hong Kongu, uzeli danka u sektoru turizma.\nStopa popunjenosti hotela na pojedinim lokacijama je gotovo prepolovljena, dok su cijene soba pale za 40 do 70 odsto, napisao je Čan na svom blogu.\nU julu, broj dolazaka turista smanjen je za 4,8 odsto u poređenju sa istim mjesecom prošle godine, što je bio prvi godišnji pad od januara 2018. i najveći procentualni pad od avgusta 2016. godine, prenosi agencija Tanjug.\nPromet robe na malo u Hong Kongu pao je u julu najviše od februara 2016. godine, ka posledica anti-vladinih protesta.\nProtesti u Hongkongu, koji su jedan od najvećih izazova za kineskog predsjednika Si Ðinpinga od kada je došao na vlast 2012. godine, počeli su u junu zbog protivljenja zakonu o ekstradiciji koji omogućava da se osumnjičenima sudi u matičnoj državi Kini.


20.09.2020 u 14:10\nPredsednik Turske Redžep Taip Erdogan primio je danas u palati Vahdet u Istanbulu predsednika privremenih prištinskih institucija Hašima Tačija, a fotografije sa sastanka objavljene su na Tviteru. Pre dve nedelje, turske vlasti su reagovale na odluku Prištine o osnivanju ambasade u Jerusalimu, u okviru sporazuma o normalizaciji ekonomskih odnosa Beograda i Prištine, koji je potpisan u Vašingtonu. Tursko Ministarstvo spoljnih poslova izrazilo je „krajnje razočaranje”. Turska je bila jedna od prvih zemalja koja je priznala samoproglašenu nezavisnost Kosova 2008. godine.\n19.09.2020 u 18:56\nU Turskoj tenzije između lekara i vlasti oko broja zaraženih koronavirusom\nISTANBUL – Turska beleži porast broja novih slučajeva kovida-19, usled čega je došlo i do napetosti između predstavnika medicinske struke i političara, koji nacionalno udruženje zdravstvenih radnika optužuju da dovođenjem u pitanje zvaničnog bilansa pandemije podriva napore za njeno suzbijanje. U Turskoj je dosad registrovano oko 300.000 slučajeva kovida-19, a ukupan crni bilans je oko 7.400. U poslednje vreme u toj zemlji se dnevno beleži više od 1.600 novozaraženih i 60 umrlih, što je ipak manje nego tokom vrhunca pandemije u aprilu, ali je prosečni broj preminulih od kovida-19 sada tri puta veći nego u periodu između juna i avgusta, navodi Rojters. Mnogi lekari u Turskoj tvrde da se statistika o broju zaraženih i umrlih ne vodi na transparentan način i da su brojke zapravo\nANKARA – Turska je povukla istraživački brod „Oruk Rajs” iz Istočnog Mediterana radi diplomatskih odnosa sa Grčkom, ali da to ne znači da su turske operacije u ovom regionu završene, izjavio je turski predsednik Redžep Tajip Erdogan, prenosi Tanjug. Obraćajući se novinarima u Istanbulu nakon molitve, Erdogan je takođe rekao da je spreman da se susretne sa grčkim premijerom Kirijakosom Micotakisom, uživo ili putem video konferencije, kako bi razgovarali o tenzijama u Istočnom Mediteranu, prenosi Rojters. „Oruk Rajs” vratio se u subotu u vode u blizini južne turske provincije Antalija zbog, kako je Ankara saopštila, rutinskog održavanja. Ovaj potez Grčka je ocenila kao prvi pozitivan korak u ublažavanju tenzija oko prirodnih resursa i pomorske jurisdikcije u Istočnom Mediteranu.\n15.09.2020 u 18:23\nTurska mora da obuzda sirijske pobunjenike\nTurska mora da obuzda sirijske pobunjenike koje podržava na severu Sirije, a koji su možda izvršili otmice, mučenja i pljačke civilne imovine, saopštili su danas istražitelji Ujedinjenih nacija za ratne zločine. Oni su, takođe, naveli da transferi pritvorenih sirijskih državljana od strane opozicione Sirijske nacionalne vojske na tursku teritoriju kako bi bili krivično gonjeni mogu predstavljati ratni zločin protivpravne deportacije, naveo je Rojters prenosi Tanjug. U izveštaju koji pokriva prvu polovinu 2020. godine, Istražna komisija Ujedinjenih nacija o Siriji navela je da su atentati i silovanja civila od svih strana obeleženi sektaškim prizvukom u porastu u sukobu započetom 2011. godine. „U Afrinu, Ras al Ainu i okolnim oblastima, Sirijska nacionalna vojska koju podržava\n14.09.2020 u 22:29\nU Turskoj najviše umrlih od koronavirusa od maja\nISTANBUL - U Turskoj je registrovan najviši broj umrlih od kovida 19 na dnevnom nivou od maja. Od posledica zaraze koronavirusom u poslednja 24 sata u toj zemlji su umrle 63 osobe. Sa 1.716 novozaraženih ukupan broj osoba inficiranih korona virusom dostigao je skoro 293.000, saopštilo je danas tamošnje Ministarstvo zdravlja. Od početka epidemije umrlo je 7.119 osoba, međutim stručnjaci veruju da je zbog ograničenog broja testova i drugih faktora broj veći, prenosi Beta. Ministar zdravlja Fahretin Koča objavio je na svom „Tviter” nalogu da se broj zaraženih ne smanjuje i upozorio ljude da poštuju mere prevencije. Turska je u maju relaksirala mere, a od juna je otvorena i za turizam.\n13.09.2020 u 20:45\nTragična sudbina istanbulskog advokata Ebru Timtik (42), koja je tražeći pravedno suđenje umrla štrajkujući glađu, danima zaokuplja pažnju domaće i evropske javnosti. „Ebru Timtik je besmrtna”, „Država ubica će odgovarati zbog njene smrti”, poručuju turski advokati i borci za ljudska prava. U vladi odbacuju te kritike i naglašavaju da će biti nemilosrdni prema advokatima koji imaju veze s teroristima, kao što je to bio slučaj sa Timtikovom i nekoliko njenih kolega. Ebru Timtik je 238 dana štrajkovala glađu, pokušavajući da se na taj način izbori za pravedno suđenje. Ona je, kao i nekoliko kolega, 2019. godine osuđena na 13 godina zatvora pod optužbom da je podržavala terorističku levičarsku grupu (Revolucionarnu partiju narodnog oslobođenja), koja je ranije preuzela odgovornost za\n12.09.2020 u 00:02\nTurska: Odluka Bahreina udarac pokušajima odbrane Palestine\nANKARA - Tursko Ministarstvo spoljnih poslova oštro je osudilo odluku Bahreina da uspostavi diplomatske odnose s Izraelom, ocenivši da će se time zadati novi udarac pokušajima da se odbrani „palestinska stvar”. „To će dodatno ohrabriti Izrael da nastavi s nelegitimnim postupcima usmerenim ka Palestini i njegove napore da trajnom učini okupaciju palestinskih zemalja”, navodi se u saopštenju ministarstva koje prenosi Rojters. Bahrein je danas postao druga zemlja Persijskog zaliva koja je sklopila sporazum o uspostavljanju diplomatskih odnosa sa Izraelom, nakon što su to nedavno učinili UAE, a u sklopu šire diplomatske kampanje predsednika Donalda Trampa i njegove administracije da u potpunosti integrišu jevrejsku državu u Bliski istok. Tramp je danas najavio sporazum nakon\n10.09.2020 u 14:32\nAJAČO – Francuski predsednik Emanuel Makron pozvao je danas Evropu na „jedinstveniji i jasniji” stav prema Turskoj, koja, kako je rekao, „više nije partner” na Istočnom Mediteranu. „Mi, Evropljani, moramo biti jasni i odlučni prema vladi predsednika (Redžepa Tajipa) Erdogana koji danas ima neprihvatljivo ponašanje” i koji mora da „razjasni svoje namere”, rekao je Makron uoči samita južnih zemalja Evropske unije (EU), organizovan na Korzici, ističući pritom „duboku želju” da se „ponovo uključi u plodan dijalog sa Turskom”, prenosi Beta. Francuski predsednik je rekao da je Turska potpisala „neprihvatljive sporazume sa libijskom vladom nacionalnog jedinstva, negirajući legitimna prava Grčke” i da „vrši bušenja u kiparskoj zoni... što je danas neprihvatljivo”. „Jasno je da Turska\n08.09.2020 u 13:40\nMoskva spremna da posreduje između Kipra i Turske\nNIKOZIJA – Ruski ministar spoljnih poslova Sergej Lavrov poručio je danas Kipru da je Moskva spremna da pomogne u posredovanju u razgovorima s Turskom oko istraživanja gasa i nafte u istočnom delu Sredozemnog mora, prenosi Tanjug. „Što se tiče vaših odnosa sa Turskom, mi smo spremni da promovišemo dijalog, pragmatično zasnovan na uzajamnim interesima i u potrazi za odlukama, koje će biti pravične i zasnovane na međunarodnom pravu”, rekao je Lavrov na sastanku sa predsednikom Kipra Nikosom Anastasijadesom u Nikoziji, preneo je Rojters. Rusija smatra sve korake koji bi mogli da dovedu do dalje eskalacije tenzija u istočnom Mediteranu neprihvatljivim, dodao je Lavrov kasnije na konferenciji za novinare.


Sa reči u akciju, podržite kampanju protiv nasilja u porodici | Organ Vlasti\nPromenimo poražavajuću statistiku. Podržimo kampanju Sa reči u akciju i stanimo na put nasilju u porodici.\nSamo u toku prošle godine, do policije je stiglo oko 6000 prijava nasilja u porodici, od čega je 3642 policija prosledila tužilaštvu. Osuđeno je 1712, od čega samo 634 zatvorskom kaznom (ostalo su uslovne i novčane kazne). U istom periodu je nasilnicima izrečeno samo 70 mera iseljenja, a kuće je moralo da napusti 1250 žena sa svojom decom.\nKampanja “Potpisujem” je deo aktivnosti kojim organizatori nastoje da promene ovu poražavajuću statistiku. Regionalna kampanja „Potpisujem“ je deo višegodišnje borbe protiv nasilja u porodici koju sprovode Autonomni ženski centar i partnerske organizacije iz zemlje i regiona. Ova kampanja, započeta 2013. godine je posvećena primeni Konvencije Saveta Evrope o sprečavanju i borbi protiv nasilja nad ženama i nasilja u porodici (Istanbulska konvencija).\nSrbija je potpisnica Istanbulske konvencije, ali je ne primenjuje, što pokazuju i istraživanja i praksa. Polazeći od toga, glavna poruka ovogodišnje kampanje „Potpisujem“ jeste da se zajedno sa građanima pošalje poruka državi, da ne primenjujući u praksi odredbe međunarodne konvencije, uskraćuje žrtvama primerenu zaštitu.\nZbog toga se ove godine kampanja vodi pod sloganom „Sa reči u akciju!“ i trajaće od danas narednih mesec dana kako bi podigli svest o ovom ozbiljnom problemu, kao i informisali građane o pravima, merama i uslugama koje je država dužna da im garantuje.\nPodržite akciju, podelite vest, ne dozvolite da žrtve ostanu bez zaštite.


Gorivo poskupljuje, "krivac" Dunav - Bizlife.rs\nGorivo poskupljuje, „krivac“ Dunav\n17:44 Beograd, 07/12/2011\nEvrodizel u veleprodaji je poskupeo od 1,7 do 3,5 dinara po litru, a uskoro se mogu očekivati više cene tog derivata i u maloprodaji.\nRazlog za poskupljenje je otežan uvoz tog goriva rečnim putem, izazvan niskim vodostajem reka, kaže predsednik Udruženja benzinskih stanica Srbije Borisav Tatić.\nNa pojedinim benzinskim pumpama su već porasle cene evrodizela, ali se može očekivati da će to gorivo još više da poskupi kada se potroše zalihe tog naftnog derivata koje su nabavljene po ranijim nižim cenama, dodaje on.\nTatić je rekao da ne očekuje nestašice tog goriva u Srbiji, ali i kazao da su uvoznici prinuđeni da uvoze taj derivat železničkim i drumskim saobraćajem, umesto jefftinijim rečnim, što se odražava na cenu.\nProsečna cena evrodizela iznosi oko 135,4 dinara. Na benzinskim pumpama Lukoila evrodizel košta od 132,90 do 136,90 dinara po litru, na pumpama OMV-a od 138,40 do 139,90, a kod Naftne industrije Srbije (NIS) od 133,90 dinara po litru.\nŠto se tiče cena tečnog naftnog gasa (TNG) one su počele da padaju ispod 70 dinara i na nekim benzinskim stanicama u Srbiji se litar TNG-a može kupiti za 67 dinara, dodao je Tatić.\nUvoz evrodizela u Srbiju se dominantno obavlja rečnim putem, dok se tečni naftni gas takođe uvozi, ali železničkim i drumskim saobraćajem, kažu u Udruženju naftnih kompanija Srbije (UNKS). Prema podacima UNKS-a Srbija je u prvoj polovini godine uvezla više od 70 odsto tečnog naftnog gasa i oko 80 odsto evrodizela.\nCelokupna količina dizela D2 i više od 95 odsto benzina koji se prodaju na tržištu Srbije potiče iz domaće proizvodnje. Višenedeljna obustava rečnog saobraćaja na Dunavu i Savi, zbog niskog vodostaja, izazvala je veliki poremećaj na tržištu evrodizela. Uvoznici su već duže vreme primorani da koriste daleko neefikasniji i skuplji transport, autocisternama, ističu u UNKS-u.


Koliko je ozbiljna Erdoganova pretnja zatvaranjem Indžirlika - Sputnjik Srbija\nKoliko je ozbiljna Erdoganova pretnja zatvaranjem Indžirlika\n22:38 11.12.2019 Preuzmite kraći link\nIzjavu turskog ministra spoljnih poslova Melvuta Čavušoglua da će Turska, u slučaju da Vašington uvede sankcije Ankari zbog kupovine ruskog sistema S-400, razmisliti o kontramerama koje mogu uključiti vojne baze Indžirlik i Kuredžik na jugu Turske treba shvatiti ozbiljno, smatraju ruski eksperti.\nDirektno vršenje pritiska na turskog predsednika Redžepa Tajipa Erdogana da odustane od saradnje sa Rusijom neće imati pozitivne rezultate, smatra Oleg Glazunov, profesor sa Ruskog ekonomskog Univerziteta „Plehanov“. Prema njegovim rečima, čini se da Trampovi savetnici uopšte ne poznaju mentalitet ljudi na Bliskom istoku i nisu svesni da odgovor Turske zaista može biti zatvaranje vojnih baza na jugu zemlje.\n„Ako Tramp i dalje bude vršio pritisak na turskog predsednika Erdogana i nastavio da ga primorava da deluje u skladu sa interesima SAD, a ne Turske, nije isključeno da će Ankara zaista preduzeti ovakve mere. Turska sa Rusijom ima potpisan sporazum o isporuci oružja i zatvaranje američkih vojnih baza neće izazvati veliku štetu po Tursku“, ističe profesor.\n„SAD se ne sviđa što Turska kupuje rusko oružje i razvija dobre odnose sa Moskvom i predsednikom Putinom. Zato Amerika u okviru svoje ’istočne politike‘ smatra da ima prava da kaže turskom predsedniku šta može, a šta ne može da radi, kakvo oružje može da kupuje, a kakvo ne. Ovakvo ponašanje na Bliskom istoku nijedan lider neće podržati“, objašnjava Glazunov.\n„Sledeći svoje interese, Turska zaista može preuzeti drastične korake i ne treba sumnjati u njen potencijal za realizaciju pretnji. Ankara je 2010. godine blokirala akcije u bazama SAD na svojoj teritoriji, što je lišilo Amerikance mogućnosti da sprovode svoje operacije. Pri tome se tada nije govorilo o oštrim merama i prekidu odnosa“, rekao je ekspert.\nDo koje granice će Turska koristiti svoj manevarski prostor, zavisi od odnosa snaga u regionu. Ukoliko ne bude nikakvih promena koje mogu dovesti Tursku u zavistan položaj od svojih saveznika, pre svega Amerikanaca, možemo očekivati oštre reakcije iz Ankare.\nPonomarenko veruje da postoji mogućnost da Amerikanci spuste loptu, jer su odnosi sa Turskom u poslednje vreme pokazali da su SAD prinuđene da tolerišu ovakvo ponašanje. Ipak, kada je reč o avionima F-35, Amerikanci povlače granicu i ostaju dosledni svojim namerama, jer ti avioni nisu predati Turskoj, iako su njeni piloti i njeno tehničko osoblje prošli obuku.\nAmerički vojnici šetaju na pisti ispred borbenih aviona u turskoj bazi Indžirlik.\n„Jedna stvar su lovci F-35, u čijoj je proizvodnji, kao i proizvodnji rezervnih delova, Turska imala direktno učešće. Pretpostavljalo se da će Ankara biti pouzdan partner u održavanju tih letelica, čiji je remontni centar trebalo da bude takođe u Turskoj. Taj program je praktično prekinut i pretpostavlja se da će na leto Amerikanci i drugi partneri biti u potpunosti nezavisni od snabdevanja turskim komponentama“, objašnjava ekspert.\nRuski eksperti zaključuju da je, ako se ima u vidu priroda američko-turskih odnosa, svaki ishod moguć. Iako se ne može reći da su odnosi između SAD i Turske saveznički, jasno je da strane ne žele da dođe do dubljeg raskola i pogoršanja odnosa, jer obe strane imaju više koristi od saradnje nego od konfrontacije.


I Austrija se okreće protiv Erdogana - 14.03.2017, Sputnik Srbija\nAustrijski kancelar Kristijan Kern najavio je da želi da spreči predizborne nastupe turskih političara u Austriji. 14.03.2017, Sputnik Srbija\nevropa, vesti, svet, turska, austrija, redžep tajip erdogan, kristijan kern\n© REUTERS / Lazslo BaloghKancelar Austrije Kristian Kern\nOn je, gostujući u dnevniku austrijske državne televizije ORF, kazao da se kod predstojećeg referendumu Turskoj radi „manje ili više o ukidanju demokratije u toj zemlji“.\n13 Mart 2017, 08:16\nKern je, povodom događaja u Roterdamu, upozorio na opasnost svesnih pokušaja eskalacije.\n„Polazim od toga da će turska strana najverovatnije to nastaviti u Austriji“, rekao je austrijski kancelar.\nPoručio je da Austrija neće dozvoliti da joj se radi sve i svašta, jer je diplomatsko pravilo da se posluša molba za odustajanje od neke manifestacije.\nKancelar je kazao da gradonačelnici već sada u Austriji imaju mogućnost da spreče odgovarajuće nastupe, ali da je na njima ogroman pritisak, zbog čega bi odgovarajuće zakonsko pravilo bio signal da Austrija jedinstveno stoji iza ove političke odluke.\nKada je reč o dvojnom državljanstvu mnogih turskih sugrađana, Kern je istakao da je to neodrživa situacija.\n„Austrijsko državljanstvo se ne skuplja kao markice“, naglasio je on dodajući da moraju biti pronađena sredstva za rešavanje tog pitanja.


Od 1,4 miliona nelegalnih objekata legalizovano samo oko 200.000 zgrada\nMinistarka građevinarstva Zorana Mihajlović kaže da njeni saradnici, zajedno sa Kancelarijom za e-upravu, razmatraju mogućnost formiranja baze podataka koja bi vlasnicima bespravno izgrađenih kuća omogućila uvid u dokumentaciju i tok ozakonjenja. Pilot-projekat će najverovatnije biti pokrenut u Beogradu.\n"Razgovarali smo sa premijerkom Anom Brnabić i sa nadležnima u Republičkom geodetskom zavodu o tome da pokušamo da napravimo neke elektronske stvari za ozakonjenje, da olakšamo građanima", objašnjava Mihajlovićeva. "U najvećim gradovima ovaj proces ne ide onom brzinom kojom bismo hteli. Nemamo ništa protiv toga da nam, ukoliko postoji još nešto što lokalne samouprave misle da možemo da uradimo da unapredimo proces, sugerišu da to uradimo, ali i oni moraju da se pokrenu. Sve što su tražili mi smo ispunili, od zapošljavanja kadra do brojnih tumačenja i pojašnjenja. Čini se da ovde ima dosta stvari koje predstavljaju korupciju, to je jasno vidljivo kad neke stvari stoje", navodi Mihajlović, prenose Novosti.\nU proteklih 20 godina, koliko traju pokušaji nadležnih da se izbore sa divljom gradnjom u Srbiji, po svim dosadašnjim zakonima legalizovano je samo 377.000 objekata. Poslednjim popisom nezakonito izgrađenih nekretnina obuhvaćeno je čak 1,6 miliona zgrada, kuća i pomoćnih objekata.


Delegacije Albanije i Kosova napustile sastanak CEFTA komiteta - BHRT\nYou are here: Home / Region / Delegacije Albanije i Kosova napustile sastanak CEFTA komiteta\nDelegacije Albanije i Kosova napustile sastanak CEFTA komiteta\n06.12.2018. By Off 50\nDelegacije Kosova i Albanije napustile su redovan sastanak Zajedničkog CEFTA komiteta u Prištini, prenosi RTS. Ministar vanjske trgovine i ekonomski odnosa BiH Mirko Šarović za BHRT je potvrdio da je u Prištini bila predstavnica ministarstva kako bi razgovarala o slučaju “takse”.\nŠefica Odjela za trgovinske odnose sa evropskim integracijama Ministarstva vanjske trgovine i ekonomskih odnosa BiH Zada Muminović boravila je u Prištini kako bi razgovarala o slučaju “takse”, kazao je za BHRT Mirko Šarović, ministar vanjske trgovine i ekonomskih odnosa. Kako nam je kazao Šarović, pomaka oko pitanja povećanja taksi nije bilo.\nPredstavnici Vlade Srbije prisustvovali su redovnom sastanku Zajedničkog Cefta komiteta u Prištini iako je bilo izjava kako neće prisustvovati zbog uvođenja carina od 100% na proizvode iz Srbije.\nPredstavnik Srbije je na početku sastanka još jednom ponovio da očekuje da Priština odmah povuče mjere od 6. i 21. novembra, koje direktno krše CEFTA sporazum i Sporazum o stabilizaciji i pridruživanju.\nSastanak su odmah nakon izlaganja predstavnika Vlade Srbije napustili predstavnici Kosova, nakon čega UNMIK nastavlja da predsjedava sastankom, koji potom napušta i delegacija Albanije, čime se gubi kvorum za nastavak sastanka.\nSpecijalni predstavnik Generalnog sekretara UN i šef UNMIK-a Zahir Tanin ranije je rekao da tarife Prištine predstavljaju jasnu povredu CEFTA sporazuma i da bi trebalo da budu povučene.\nCrnadak: U BiH stiglo 22.00 izbjeglica, potrebna dodatna pomoć i smještaj 06.12.2018.


EU pomaže reformu javne uprave Srbije sa 80 miliona evra | Novinska agencija Beta\nDRUšTVO | 01.10.2020 15:05 > 01.10 15:14\nEvropska unija (EU) do sada je podržala reformu javne uprave u Srbiji, kroz modalitet sektorske budžetske podrške, sa ukupno 80 milion evra, kako bi unapredila ovu oblast da postane efikasnija, transparentnija i dostupnija gradjanima i privredi, izjavio je danas šef Delegacije EU u Srbiji Sem Fabrici i istakao da će se podrška nastaviti.\n"I dalje radimo sa Srbijom na trogodišnjem projektu sektorske budžetske podrške vrednom 80 miliona evra. Mislim da je reformisana javna uprava jedan od ključnih elemenata kroz koje će se zaista promeniti život gradjana Srbije, kako na zakonodavnoj strani, tako i uz pomoć sredstava koja EU prebacuje i nastaviće da prebacuje u Srbiju tokom narednih godina", kazao je Fabrici agenciji Beta.\nOn je podsetio da je reforma javne uprave važna, jer direktno utiče na svakodnevni život gradjana, pored ostalog na školstvo, javni prevoz, zdravstvo, poresku upravu, carinu.\nPrema njegovim rečima, na reformskom putu Srbije ka EU, reforma javne uprave je jedan od suštinski važnih elemenata i zato EU ulaže mnogo napora, a daje i veliku finansijsku podršku.\n"Zbog toga je i naš predlog Srbiji da uključi gradjane već u fazi izrade zakona i podzakonskih akata potrebnih za reformu javne uprave, kako bi mogli da se izraze, da podele svoje vidjenje, da daju svoj doprinos tome kako se vrše javne reforme", istakao je Fabrici.\nNaglasio je i da je reforma javne uprave važna jer značajno pomaže poslovnom sektoru.\n"Da se smanji takozvana birokratija i pomogne poslovni sektor, odnosno omogući preduzećima da na najbolji način pružaju svoje usluge", rekao je Fabrici.\nKao jedan od dobrih primera sprovedene reforme, naveo je Zakon o javnim nabavkama, koji omogućava da se javne nabavke za javne radove sprovode efikasno i transparentno, odnosno da javne poslove dobijaju firme koje daju najbolje garancije da će te usluge biti pružene na najbolji mogući način.\n"Reforma javne uprave u Srbiji je za EU važna zato što se naši projekti i grantovi realizuju u skladu sa vrlo jasnim, ali vrlo strogim procedurama u pogledu planiranja, izvršenja, izveštavanja i revizije. Dakle, važno je da javna uprava u Srbiji može da radi u skladu sa standardima EU, koji su najbolji standardi javne uprave koje možete da nadjete u Evropi, kako bi društvo moglo da iskoristi naša finansijska sredstva", rekao je Fabrici.\nPodsetio je da trenutno Srbija svake godine dobija izmedju 200 i 300 miliona evra bespovratnih sredstava od EU, za projekte koji se sprovode na nacionalnom i regionalnom nivou, tako da jedan deo javne uprave Srbije već radi sa administracijom EU na njihovoj realizaciji.\n"To je zahtevalo primenu niza procedura i sigurno će kada Srbija, nadamo se što pre, postane deo EU, količina sredstava koja će se prenositi iz Brisela u Srbiju znatno porasti, pa je i zbog toga važno da srpska administracija bude efikasna za gradjane i poslovni sektor i da Srbija bude u stanju da povlači i realizuje sredstva na raspolaganju kao članica EU", kazao je Fabrici.\nOn je ukazao i da ukoliko se pogledaju prethodni primeri proširenja, zemlje sa najboljom javnom upravom bile su one koje su uspele da maksimalno iskoriste sredstva EU, na najbolji i najefikasniji način.\nPomoćnica ministra Ministarstva državne uprave i lokalne samouprave Sanja Putnik rekla je za agenciju Beta da je efikasna javna uprava preduslov za transparentno i delotvorno demokratsko upravljanje državom, ali i jedan od osnovnih preduslova za pristupanje EU.\n"Principi koje EU koristi u merenju napretka država na ovom putu, ne predstavljaju samo okvir reforme javne uprave, već daju viziju i usmerenje, u kom pravcu i kako ovu reformu treba sprovoditi. Mera u kojoj država kandidat primenjuje ove principe u praksi pokazuje kapacitet njene administracije, da delotvorno implementira ono što nazivamo pravnim tekovinama EU, da zapravo bude u stanju da odgovori zahtevima članstva u EU i funkcioniše kao deo tog tima", precizirala je ona.\nTransparentno i kvalitetno kreiranje javnih politika, kako je istakla, je jedan od pokazatelja efikasne i delotvorne uprave, koja će biti u stanju da funkcioniše kao deo tima u okviru EU.\n"U praksi, to podrazumeva učešće u procesu donošenja odluka, koji je veoma kompleksan, prethode mu intenzivne konsultacije, kako bi bio postignut konsenzus velikog broja aktera. Država mora biti u stanju da na jasan način artikuliše svoju poziciju, da dobro planira svoju viziju razvoja u odredjenoj oblasti", rekla je Putnik.\nIstovremeno, kako je navela, dobro kreiranje javnih politika ima za cilj da olakša funkcionisanje i\ngradjanima i privredi.\n"Cilj je stvoriti jedan racionalan okvir koji će biti implementiran na optimalan način, tako da u što manjoj meri predstavlja opterećenje za gradjane i privredu. Kako bi takav jedan okvir bio stvoren neophodno je da oni koje će se ove politike odnositi prethodno budu konsultovani, da njihovo mišljenje bude uzeto u obzir od strane Vlade, što doprinosi ne samo boljem sprovodjenju kasnije, već i izgradnji poverenja u institucije, i dovodi nas do pitanja transparentnosti i legitimiteta, što je posebno vazno iz perspektive EU", objasnila je ona.\nNaglasila je da Srbija uskladjuje nacionalno zakonodavstvo sa odgovarajućim aktima EU u različitim oblastima kao što su zdravstvo, obrazovanje ili poljoprivreda, uz unapredjenje samog procesa kreiranja dokumenata javnih politika kao takvih, bez obzira na koju oblast se odnose zaštite potrošača i zaštitezdravlja, bezbednosti proizvoda, razvoja malih i srednjih preduzeća i slično.\nAdekvatno pripremljeni planski dokumenti, dodala je, predstavljaju i formalan osnov za dobijanje\nbespovratnih sredstava iz evropskih fondova.\n"Kada apliciramo za odredjena sredstva EU moramo biti kredibilan partner u pregovorima, sa jasno\ndefinisanom vizijom svojih reformskih ambicija, kako bismo obezbedili da ono što je dogovoreno bude i sprovedeno u praksi i garantovati održivost. Upravo ta zrelost sektora je bila odlučujuća u tome da EU podrži reform javne uprave, kroz modalitet sektorske budžetske podrška, koji je uveden kao prvi instrument ovog tipa u Srbiji, ukupne vrednosti od 80 miliona evra, što ga i u finansijskom i sadržinskom smislu čini podrškom najznčajnijeg obima", istakla je Putnik.\nKako je precizirala, on je koncipiran tako da se novac koji predstavlja podršku uplaćuje direknto u bužet Srbije, koja se zauzvrat obavezuje da sprovede jasno definisane reformske aktivnosti.\n"Kako bi odredjeni sektor bio podržan na ovakav način, neophodno je da postoji jasno definisana vizija reforme i plan, u vidu odgovarajućeg planskog dokumenta, pracenog odgovarajućim kapacitetima i aranžmanima za primenu. Pored toga, neophodno je da dokažemo da smo u stanju da sve to uspešno primenimo u praksi", zaključila je pomoćnica ministra Ministarstva državne uprave i lokalne samouprave.\nPodseća se i da je Ministarstvo za državnu upravu i lokalnu samoupravu vodeća institucija koja koordinira ceo proces reforme javne uprave, koja se u Srbiji sprovodi uz podršku EU.


Обавјештење за грађане општине Рудо o закључцима са састанка Штаба за ванредне ситуације одржаног дана 05.03.2021.године | Opština Rudo\n5. mart 2021. 77 pregleda\nUpozoravaju se građani, poljoprivrednici i šumski radnici da ne pale vatru na nedozvoljenim mjestima , ne ostavljaju upaljenu vatru bez nadzora i ne uništavaju prirodu, jer mala nepažnja može imati velike posledice.\nPS Rudo će u okviru svojih ovlašenja preduzimati mjere protiv lica koja su izazvala požar i time ugrozila živote i zdravlje ljudi i pričinili materijalnu štetu. U slučaju nekontrolisanog širenja vatre potrebno je odmah o tome obavjestiti vatrogasce na broj 123 ili policiju na broj 122.\nPozivaju se građani da spaljivanje korova i drugog gorivog materijala, prilikom uređenja imanja, obavljaju samo za vrijeme povoljnih uslova na površinama koje mogu kontrolisati.\nZakonom o zaštiti od požara kao jedna od obaveznih mjera zaštite požara(član 18. Tačka 10) zabranjeno paljenje korova i drugog poljoprivrednog otpada bez prethodnog obavještavanja vatrogasno-spasilačke jedinice i preduzimanju svih neophodnih radnji s ciljem sprečavanja širenja vatre.\nIstim zakonom definisana je novčana kazna od 100 KM do 1000 KM za prekršaj fizičkog lica koje pali korov i drugi poljoprivredni otpad bez prethodnog obavještavanja vatrogasno-spasilačke jedinice i ne preduzme sve neophodne radnje u cilju sprečavanja širenja vatre.\nSkreće se posebna pažnja građanima da su nekontrolisano spaljivanje korova i ostavljanje neugašene vatre bez nadzora pri uređenju poljoprivrenih imanja česti uzroci požara, a s obzirom da u narednom periodu predstoji proljećno krčenje i uređenje poljoprivrednog zemljišta, posebnu opasnost predstavlja nekontrolisano spaljivanje gorivog materijala u blizini šumskih kompleksa i zasada.


Derbi meč 26.kola Super lige Srbije igra se u Novom Sadu gde domaća Vojvodina dočekuje goste iz Beograda, ekipu Crvene zvezde. Susreti ovih rivala uvek su izuzetno zanimljivi i pravi magnet za publiku koja voli napadački fudbal, pa treba očekivati odličnu utakmicu i veliku posetu na stadionu ’’Karađorđe’’.\nEkipa Vojvodine trenutno zauzima 8.mesto na tabeli sa 37 osvojenih bodova, a u prethodnom kolu Novosađani su poraženi na gostovanju u Kruševcu od ekipe Napretka rezultatom 1:0. Ekipa Crvene zvezde trenutno zauzima 1.mesto na tabeli sa 66 osvojenih bodova, a u prethodnom kolu crveno-beli su na svom stadionu savladali ekipu Voždovca rezultatom 2:1.\nDva tima su tokom aktuelne sezone već odigrala jedan susret, a meč u Beogradu završen je pobedom ekipe Crvene zvezde rezultatom 2:0(1:0). Strelci su tom prilikom bili Mičel Donald i Gelor Kanga. Ako posmatramo rezultate prethodna 54 međusobna susreta u domaćim takmičenjima (u periodu 1996-2017) Beograđani su bili mnogo uspešniji sa 36 pobeda, uz 8 remija i 10 poraza. Zanimljivo je da su fudbaleri Crvene zvezde u svoju korist rešili poslednja četiri susreta.\nDomaćini ovaj meč dočekuju sa puno optimizma i u slavljeničkoj atmosferi povodom 104.rođendana kluba. Šef stručnog štaba novosadskog tima Ilija Stolica istakao je tokom redovne konferencije za medije održane pred ovaj susret prema lideru šampionata mora imati respekta i da je to važan test za njegov tim:\n’’Velika je stvar i fenomenalno je biti deo kluba sa ovakvom istorijom i tradicijom, te koristim priliku da svima nama čestitam rođendan. Naravno, tako velika tradicija nas obavezuje da u skladu sa njom nastupimo ne samo na sutrašnjoj utakmici, nego i na svim narednim mečevima koji su pred nama. O protivniku nema potrebe posebno trošiti reči, niti vršiti individualnu analizu njihovih igrača. Stručni štab im je fantastičan i čestitam i njima na rezultatima koje su ostvarili, prvenstveno u Evropi, odnosno na načinu na koji su predstavili srpski fudbal. Očekuje nas snažan i organizovan tim, koji je u prvenstvu već napravio razliku u trci za šampionsku titulu. Prema tome treba i moramo da imamo respekt, ali ipak, teren je nešto sasvim drugo. Siguran sam da kao ekipa rastemo iz utakmice u utakmicu, kao i u to da je sutrašnji meč jedan od važnijih testova na putu ka ostvarenju naših ambicija i zato znam da ćemo biti spremni.’’\nU taboru gostiju svi očekuju težak meč, ali i nastavak uspešnog niza. O tome je na redovnoj konferenciji za medije održanoj pred ovaj susret govorio i šef stručnog štaba beogradskog tima Vladan Milojević koji je istakao da nikoga ne sme da zavara trenutna pozicija Vojvodine na tabeli:\n’’Nastavljamo niz utakmica sa ekipama iz gornjeg dela tabele. Vojvodina je uvek izazov, znamo da je pored Zvezde i Partizana klub koji je uvek u vrhu domaćeg šampionata. Gde god da igramo utakmica sa Vojvodinom je derbi. Možda su u prethodnom periodu Novosađani imali neke turbulencije u jesenjem delu šampionata, ali su se konsolidovali sa dolaskom dosta novih igrača i novog trenera i napravili su prepoznatljivu igru. Novosađani su uvek voleli da njihov klub igra lep fudbal, i danas je tako i to nam daje za pravo da očekujemo dobru utakmicu. Prošlo je loše vreme i očekujem pun stadion i odličnu podršku. Ne treba da nas zavara trenutna pozicija Vojvodine na tabeli, jer sigurno zaslužuju bolji plasman. Bez obzira na sve očekujem da ćemo se susresti u plej-ofu.’’\nUlaznice za ovaj susret na dan njegovog odigravanja mogu se kupiti na blagajnama stadiona. Blagajne će biti otvorene od 13:00 časova, a cene ulaznica su sledeće: Sever – 100,00 dinara, Jug – 100,00 dinara i Zapad – 500,00 dinara. Ulaznice za istočnu tribinu neće se naći u slobodnoj prodaji, već će biti besplatno podeljene školama u okviru projekta “Jedan za sve”.\nDerbi susret 26.kola Super lige Srbije između Vojvodine i Crvene zvezde igra se sutra, u sredu 07.marta 2018.godine, sa početkom u 18:00 časova. Obezbeđen je direktan televizijski prenos ovog susreta na prvom programu TV Arena sport.


Rehabilitacija fašističke ideologije je blaćenje uspomene na žrtve racije\nLSVO \_ Vesti \_ Aktuelno \_ 2012 \_ Rehabilitacija fašističke ideologije je blaćenje uspomene na žrtve racije\nPolaganjem venca na Spomenik žrtava racije i minutom ćutanja, Gradski odbor Omladine Lige socijaldemokrata Vojvodine Novi Sad (GrO LSVO Novi Sad) obeležio je pomen na žrtve pogrona iz 1942. godine.\nKako je navela potpredsednica GrO LSVO Novi Sad Andrea Jerinić, pomen je odat ljudima, nevinim civilima, koji su pred naletom fašističke vojske stradali pomenute godine, jer su bili pripadnici jedne od nacionalnih ili društvenih grupa koje je fašizam obeležio kao svoje neprijatelje.\n-Upravo ovaj Spomenik žrtvama racije je i upozorenje za sve nas da nikad više ne dozvolimo da takve ideologije i pojave zažive u Novom Sadu, jer njihova rehabilitacija predstavlja blaćenje uspomene na žrtve ovog i svih drugih zločina počinjenih u ime takvih ideologija- kazala je Jerinić.\nDodala je da su građanke i građani i danas svedoci da neonacističke i klerofašističke organizacije i dalje deluju u gradu i pored toga što je jedna od njih, “Nacionalni stroj”, zabranjena. Ona je rekla da je obaveza svih Novosađanki i Novosađana da stanu na put svim oblicima ksenofobije, fašizma, apsolutizma, jednoumlja, mržnje, tiranije, svega onoga što je usmereno protiv čoveka.\n-Jer, upravo su oni, kojima je ovaj spomenik podignut, to i bili- ljudi, bez obzira na nacionalnu, versku i bilo kakavu drugu pripadnost, a to pravo niko ne sme da ugrožava- zaključila je potpredsednica GrO LSVO Novi Sad.


Osoba razume, al’ funkcija neće – GayEcho\nAli, premijerka smatra da su tu neka važnija pitanja koja se moraju rešavati „zbog naše budućnosti“. Koja su to važnija pitanja? Jedno od njih je, nagađamo, „pitanje svih pitanja“ – Kosovo, iako rešavanje ni tog, kao ni drugih “pitanja budućnosti”, ne kolidira sa pravičnim rešavanjem pitanja koje je adresirano u izjavi premijerke. Međutim, otkad je moderne srpske države Kosovo je, bez konkurencije među drugim pitanjima, glavni izgovor za sva moguća nepočinstva, marifetluke, nebrigu pa i za zlodela vlasti. „Problem Kosova“ je „prokletstvo“ srpske istorije, a ne samo srpske politike, bilo da je reč o onima koji žele da taj problem rešavaju na način na koji je nemoguće rešiti ga (a to je da Kosovo bude deo Srbije naseljen većinski srpskim stanovništvom, u idealnoj projekciji – bez Albanaca), bilo zbog onih koji bi najradije da ga rešavaju do sudnjeg dana, prikrivajući tom „posvećenošću rešavanju Kosova“ sav oportunizam, svu nekompetentnost, svu gramzivost i svoje razobručeno i bezobzirno antinarodno delovanje.\nAna Brnabićgej paradaPeščanikpolitičkiSrbija\n« Evropski diplomata otvorio Nedelju ponosa\nPovijest nedovršene dekriminalizacije homoseksualnosti u Jugoslaviji »


Nedelja ponosa 2015: program - Geten\nNedelja ponosa 2015: program\nOvde možete pogledati detaljan program ovogodišnje Nedelje ponosa koja će se održati od 14. do 20. septembra. Program se sastoji iz debatnog, filmskog, kulturnog i zabavnog dela (žurke), a centrali deo Nedelje ponosa predstavlja šetnja. Prajd šetnja biće održana 20. septembra 2015. od 12 sati.\nKolona će se kretati od zgrade Vlade u Nemanjinoj, a zatim ulicama: Kneza Miloša – Kralja Milana – Trg Nikole Pašića do platoa ispred Skupštine grada Beograda. Detaljni program Prajd šetnje biće objavljen uskoro.\nViše informacija o programu na: http://parada.rs/prajd-2015/


Ostrvska država dve godine uspešno odolevala kovidu, prvim letom im stiglo 36 zaraženih | Novosadski informativni portal 021\nOstrvska država dve godine uspešno odolevala kovidu, prvim letom im stiglo 36 zaraženih\nKiribati, ostrvska država u Tihom okeanu, dve godine je se uspešno štitila od virusa korona, ali je sada prvi avion kojem je data dozvola za sletanje dovezao 36 inficiranih.\nAvion sa Fidžija prevozio je 54 potpuno vakcinisana putnika koji su pre poletanja uradili tri kovid testa, koja su bila negativna, saopštila je Vlada Kiribatija.\nMeđutim, po sletanju u Kiribati čak 36 putnika testirano je pozitivno na virus korona.\nOni su smešteni u karantin, gde su, kako stvari stoje, nastavili da šire virus.\nNaime, jedan zaposleni u centru, kako su potvrdile vlasti Kiribatija, zaražen je koronom.\nKako bi sprečili širenje virusa izvan karantina vlasti su uvele epidemiološke mere koje predviđaju noćnu zabranu kretanja građana, kao i obavezu nošenja maski. Takođe, zabranjeni su svi skupovi sa više od deset ljudi, a i ograničena je prodaja alkohola.\nKiribati, koji ima oko 120.000 stanovnika, iz straha od širenja pandemije još u martu 2020. zatvorio je u potpunosti svoje granice.\nDo leta iz Fidžija registrovane su svega dve infekcije, a radilo se o osobama na dva broda.\nKiribati je među najsiromašnijim zemljama sveta i ima ograničene mogućnosti za lečenje, pa hitni slučajevi moraju da budu prebačeni na Novi Zeland ili u Australiju.\n19.01.2022\t• 13:22\nMa kakav Novi Zeland, sve pošaljite Skotu u Australiju.


Institut za Umetničku Igru u Beogradu - Baletske Škole - Katalog Škola Plesa\nPočetna > Baletske Škole > Institut za Umetničku Igru Beograd Prijavite se\nInstitut za umetničku igru je osnovala grupa svetski priznatih umetnika, koji su sticali svoja zvanja na poznatim svetskim Univerzitetima u Evropi i Sjedinjenim američkim državama zajedno sa renomiranim umetnicima iz Srbije kako bi preneli najsavremenije metode budućim generacijama u Beogradu.\nInstitucija nudi programe osnovnih i master studija i članica je akreditovanog Alfa univerziteta.\nInstitut je prva visokoškolska institucija čije je programe priznalo Profesionalno udruženje baletskih igrača, koreografa i baletskih pedagoga Srbije.\nStrategija Instituta za umetničku igru je da obrazuje najkvalitetnije kadrove koji su jasno prepoznatljivi po umetničkom talentu i iznalaženju kreativnih rešenja za izazove koje savremena umetnička platforma pred njih postavlja.\nInstitut za umetničku igru je smešten u Bulevaru vojvode Mišića 43 u blizini samog centra Beograda. Spektakularno zdanje i jedan od retkih primera arhitektonskog modernizma sagrađeno 1926, a renovirano 2012. godine pruža savršenu akademsku atmosferu.\nLjudski resursi Instituta predstavljaju kapital koji obezbeđuje efikasnost poslovanja i ostvarivanje strategije Instituta. Imajući u vidu da je ovaj studijski program pionirski poduhvat u našoj zemlji, rukovodioci programa i profesori predaju i na srpskom i na engleskom jeziku.\nPo upisu svakom studentu se dodeljuje lični mentor koji nadgleda napredovanje i obrazovni razvoj u toku studija.\nBiblioteka i Medijateka\nInstitut poseduje biblioteku i medijateku koja među svojim bibliotečkim jedinicama sadrži najpotpunija izdanja časopisa iz oblasti umetničke igre, veliki broj snimljenih predstava, događaja, takmičenja i pregleda umetničke igre kao i bazu muzičkih kompozicija u svetu.\nInstitut je opremljen najsavremenijom ITK opremom za izvođenje nastave uključujući ITK kabinete, sale za projekcije, kao i scenu.\nSavski Venac, Beograd, Srbija


Haos uoči odluke Kongresa: Sukobi na ulicama, hapšenja, proteran vođa „Ponosnih momaka” /video/ - Sputnjik Srbija\n13:21 06.01.2021 (osveženo 15:18 06.01.2021) Preuzmite kraći link\nEnrike Tario, lider „Ponosnih momaka” koji je uhapšen u ponedeljak zbog uništavanja imovine i posedovanja magacina za oružje, pušten je uz kauciju juče i naređeno mu je da napusti Vašington, saopštila je policija glavnog grada.\nProtesti protiv Džoa Bajdena počeli su u Vašingtonu u utorak, a došlo je i do sukoba Trampovih pristalica sa policijom. To bi mogla biti samo naznaka onogo što se tek može dogoditi.\nOčekuje se da će se danas pojaviti na hiljade ljudi u maršu pod sloganom „Spasimo Ameriku”. Gradske vlasti u Vašingtonu upozorile su ranije Trampove pristalice da oružje ostave kod kuće.\nTramp bi trebalo da se pojavi pred demonstrantima danas popodne u javnom parku Elips, južno od Bele kuće, pisalo je jutros na Trampovom Tviter nalogu.\n"Masa! Vašington je preplavljen ljudima koji ne žele da dopuste izbornu krađu radikalnih levičarskih demokrata", tvitovao je nešto ranije Trampi dodao: "Vidimo se u Vašingtonu!".\nAmerički kongres, Kongres, protest, Vašington, izbori u SAD, Amerika


10:49 28 Februar 2020\nAmbasada Rusije: London nasilno izoluje Sergeja i Juliju Skripalj\nPortparol Ambasade Rusije u Londonu izjavio je da to što vlasti Velike Britanije pet meseci od javnosti i novinara kriju bivšeg pukovnika Državne obaveštajne uprave Generalštaba Rusije (GRU) Sergeja Skripalja i njegovu kćerku Juliju pojačava sumnju da je reč o njihovoj nasilnoj izolaciji.\nRusija u SAD izvozi veoma malo nafte i naftnih prerađevina, tako da će tu količinu preusmeriti na Kinu ukoliko Vašington zaista bude uveo zabranu na uvoz tih proizvoda iz Rusije, smatraju eksperti.\nBritanska policija: Incident u centru Solsberija rešen\nIncident koji se u četvrtak uveče dogodio u Solsberiju rešen je bez negativnih posledica, zdravlje muškarca umešanog u događaj nije ugroženo, saopštila je britanska policija.\nRusija i „slučaj Skripalj“ tema predstojećeg razgovora Trampa i Mejove\nPredsednik SAD Donald Tramp tokom predstojeće posete Londonu, u koji stiže 12. jula, s britanskom premijerkom Terezom Mej namerava da razgovara o politici prema Rusiji, uključujući i „slučaj Skripalj“, naveo je američki ambasador u Velikoj Britaniji Robert Džonson.\nRuske diplomate princu Čarlsu: Britanci ne razumeju postupke vlasti\nAmbasada Rusije u Londonu uputila je princu od Velsa Čarlsu pismo u kojem izlaže stav Rusije o incidentu s trovanjem bivšeg dvostrukog špijuna Sergeja Skripalja i njegove kćerke Julije u britanskom Solsberiju 4. marta.\nBalkanske zemlje u EU nisu problem, Rusija im ne nameće prijatelje ili neprijatelje\nStalni predstavnik Rusije pri Evropskoj uniji Vladimir Čižov izjavio je da žali što su pojedine zemlje izgubile kulturu demokratije i što ignorišu međunarodno pravo, što se politika meša u ekonomske odnose, kao i zbog toga što pojedine zemlje dozvoljavaju sebi da podučavaju one koji se ne slažu s njima.\nLavrov: Istraga o padu aviona MH17 podseća na slučaj „Skripalj“\nIstraga o padu aviona MH17 u Donbasu podseća na slučaj „Skripalj“ jer nema nikakvih dokaza da je Rusija u taj incident umešana, izjavio je ruski ministar inostranih poslova Sergej Lavrov na marginama Međunarodnog ekonomskog foruma u Sankt Peterburgu.\nSergej Skripalj može da odbije usluge ruskih konzula, ali je Ambasada Rusije u Londonu dužna da se uveri da je s njim sve u redu, izjavio je u petak ruski ambasador u Londonu Aleksandar Jakovenko.


Prva inkluzivna opera Časovničar u pozorištu na Terazijama – NovostiDana.rs\nPrva inkluzivna opera, „Časovničar“, koju je postavilo udruženje „Živimo zajedno“ povodom dve decenije rada i Medjunarodnog dana osoba sa invaliditetom 3. decembra, biće izvedena u ponedeljak u Pozorištu na Terazijama u Beogradu.\n„U operi ‘Časovničar’ predstavljam prolaznika koji pomaže mladiću da se zaposli kod starog časovničara. Radi se o mladiću koji treba da popravi sat slepe devojke, ali je u dilemi kako da ga popravi, pošto je stari časovničar otišao u banju da se leči i na kraju je taj sat proradio“, kazao je Mitić za agenciju Beta.\nKroz udruženje „Živimo zajedno“ za dve decenije prošlo je 800 korisnika i uradjeno je 180 radionica, ali su uvek bile najzanimljivije glumačke sekcije.\nTako su uradili više predstava, a na poslednja tri festivala u Skoplju „Igre bez maski“ osvajali su prve nagrade za predstave „Analfabeta“ i „Torta sa pet spratova“, i na poslednjem sa operom „Časovničar“, koju će beogradska publika premijerno videti u ponedeljak.\nOperska pevačica Olivera Milojević istakla je da je rad na operi „Časovničar“ vrlo kompleksan i da se samo delo, čiji je autor Djordje Kozić, stalno nadogradjuje.\n„Naša ideja je da mi napravimo pravu inkluziju, da pozovemo gradjanstvo, horske pevače koji žele da pevaju s korisnicima udruženja i dobijemo na većem kvalitetu“, rekla je Olivera Milojević.\nOsnivač udruženja „Živimo zajedno“ Dejan Kozić rekao je da je udruženje počelo sa radom kao odgovor na potrebe dece sa težim smetnjama u razvoju, koja nisu bila uključena u sistem društvene brige, ali i kao podrška njihovim roditeljima koji su želeli da obezbede kvalitetniji i sadržajniji život za svoju decu.\n„Svako dete ima pravo na obrazovanje, to ne može niko da mu uskrati, država je dužna da mu omogući da ide u školu, problem jeste ovih starijih, kad završe školu šta s njima. I naša organizacija pokušava taj problem da reši tako što smo kupili neke kuće u kojima se oni osamostaljuju za svoj život“, rekao je Kozić.\n„Radili smo na njihovom osnaživanju, za razliku od toga što su oni navodno nesposobni za mnoge stvari, mi smo im davali priliku da iskažu svoje želje, potencijale. To smo radili kroz različite radionice, ali jedna od osnovnih stvari koju smo primetili jeste da oni žele da budu glumci“, kazao je Kozić.


Dan socijalne pravde – RADIO TELEVIZIJA BOR\nBOR – „Socijalna pravda je preduslov uspostavljanja ekonomski prosperitetnog društva u kojem će svi imati korist i svi moći da rade, posebno kategorije koje teže dolaze do posla“ – rekao je direktor Nacionalne službe za zapošljavanje Zoran Martinović, obilazeći povodom 20. februara dana socijalne pravde, borski Centar Mozaik gde se realizuje javni rad Umetničke ruke osoba sa invaliditetom, na kojem je preko filijale Nacionalne službe za zapošljavanje u Boru angažovano 16 osoba. On je ovom prilikom naglasio: „Ovo je primer kako se osobe sa invaliditetom mogu afirmisati kroz konkretan rad, u Boru je kroz javne radove angažovano više od 60 osoba, a u Srbiji oko 1300 osoba sa invaliditetom našlo je svoje mesto u društvu. Mi ćemo nastojati da i ove godine kroz aktivne mere zapošljavanja uključimo još veći broj lica u rad, za aktivne mere opredeljeno je oko 500 milona dinara za osobe sa invaliditetom, i još oko 2 milijarde i 800 miliona dinara za ostale kategorije“ .\nMiroslav Đorđević iz Centra Mozaik naglasio je da radovi koji se ovde realizuju najbolje potvrđuju da: „Ova deca nisu odbačena od društva, da su se socijalizovala i da im u centru Mozaik pružaju upravo ono što im je možda najvažnije, pokazuju im da su prihvaćeni“ .\nNihad Mislimovski, predsednik Lokalnog saveta za zapošljavanje u Boru ističe: „Da bi ovakvi projekti zaživeli, važnu ulogu ima i Lokalni savet za zapošljavanje u Boru, koji kao savetodavno telo posreduje između NSZ i lokalne samouprave. Mi smo u ovoj godini za zapošljavanje opredelili sedam miliona dinara i očekujem da će biti angažovan veći broj osoba na javnim radovima“.\nIz borske filijale Nacionalne službe za zapošljavanje podsećaju da je 28. februar krajnji rok do kada lokalne samouprave mogu da konkurišu za sufinansiranje lokalnih akcionih planova.\n[iframe frameborder=“0″ width=“560″ height=“315″ src=“//www.dailymotion.com/embed/video/x2hnu9v“ allowfullscreen ]\nTags: Bor, Mozaik, Socijalna pravda\nPrevious Do građevinskih dozvola za manje od mesec dana\nNext Doček za decu sa Kosova


NAPRED VOŠA - 13. kolo: RK Vojvodina - RK Partizan 26:26 (16:11)\nVi ste ovde: Početna Rukomet Utakmice Sezona 2011/12. 13. kolo: RK Vojvodina - RK Partizan 26:26 (16:11)\nObjavljeno nedelja, 18 decembar 2011\nNovosađani propustili u finišu dve odlične prilike čime su ispustili priliku da nanesu prvi poraz aktuelnom šampionu države, a ujedno i da osvoje jesenju titulu.\nDerbi meč 13. kola rukometnog šampionata između Vojvodine i Partizana upotpunosti je opravdao očekivanja. Rukometaši domaćih su odigrali odlično prvu deonicu meča i na odmor otišli sa čak pet golova prednosti (16:11). Početkom drugog dela su vođstvo povisili još jednim pogotkom, da bi ubrzo Partizan smanjio rezultatski zaostatak na gol-dva razlike. Takvu rezultatsku prednost su crveno-beli održavali do samog finiša meča, da bi na kraju odličnim odbranama reprezentativnog golmana Strahinje Milića Partizan ipak stigao do boda.\nU ekipi Vojvodine najefikasniji je bio Stevan Popov sa osam pogodaka, dok je tragičar Uroš Vuković sedam puta matirao odbranu crno-belih. Ipak, u samom finišu meča prvo je propustio priliku da svom timu donese prednost sa sedmerca, a potom je promašio i poslednji šut na utakmici za pobedu. Tačnije, u oba navrata je na visini zadatka bio golman gostiju Milić.\nNovosađanima je ovo treći remi u šampionatu, a današnjim su postali prva ekipa koja je ekipi aktuelnog šampiona "otkinula" makar bod. Nakon trinaestog kola Partizan je sakupio 25 bodova, dok im je današnji rival ujedno i najbliži pratilac sa dva boda manje.\nVečerašnji duel je između ostalih posmatrao i kapiten fudbalera Vojvodine Slobodan Medojević.